
15 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2256 


ΑΠΟΦΑΣΕΙΣ 

Αριθμ. 38/57 _ 

Έγκριση του Κανονισμού Προγράμματος Μετα¬ 
πτυχιακών Σπουδών με τίτλο: «Από το Γονιδίωμα 
στο Φαινότυπο: Πειραματικές Γενετικές Προσεγ¬ 
γίσεις» του Τμήματος Μοριακής Βιολογίας και Γε¬ 
νετικής της Σχολής Επιστημών Υγείας του Δημο- 
κριτείου Πανεπιστημίου Θράκης 

Η ΣΥΓΚΛΗΤΟΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1 .Την αριθμ. πρωτ. ΔΠΘ/ΣΥΓΚ/25072/969/16-01 -2017 
απόφαση Συγκλήτου του Δ.Π.Θ., αναφορικά με τον 
ορισμό «Αναπληρωτών Πρύτανη - Μεταβίβαση αρ¬ 
μοδιοτήτων Πρύτανη -Αναπλήρωση Πρύτανη» (ΦΕΚ 
327/08.02.2017/τ.Β'). 

2. Τις διατάξεις του άρθρου 45, παρ. 1 του ν. 4485/2017 
(ΦΕΚ 114/4-8-2017/τ.Α'), η οποία τροποποιήθηκε με την 
παρ. 3 του άρθρου 42 του ν. 4521/2018 (ΦΕΚ 3802-03- 
2018/τ.Α') σύμφωνα με τις οποίες «Με απόφαση της 
Συνέλευσης του Τμήματος καταρτίζεται ο Κανονισμός 
Μεταπτυχιακών Σπουδών του Τμήματος κάθε Π.Μ.Σ., ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας, Έρευνας και Θρησκευμάτων». 

3. Τις διατάξεις του άρθρου 85, παρ. 6, εδ. β του 
ν. 4485/ 2017 (ΦΕΚ 114/4-8- 2017/τ.Α'), σύμφωνα με τις 
οποίες «Τα ΑΕΙ οφείλουν, μέσα σε προθεσμία έξι (6) μη¬ 
νών από την έναρξη ισχύος του παρόντος νόμου,... να 
καταρτίσουν και να δημοσιεύσουν τους Κανονισμούς 
του άρθρου 45». 

4. Την απόφαση της Συνέλευσης του Τμήματος Μορι¬ 
ακής Βιολογίας και Γενετικής στην αριθμ. 10/21-03-2018 
συνεδρίαση της και το απόσπασμα πρακτικού αυτής. 

5. Την αριθμ. 37/57/24-04-2018 απόφαση της Συγκλή¬ 
του του Δημοκρίτειου Πανεπιστημίου Θράκης (ΦΕΚ 
1897/25-05-2018/τ.Β'). 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του ιδρύματος, αποφασίζουμε: 

ΕΓΚΡΙΣΗ ΤΟΥ ΚΑΝΟΝΙΣΜΟΥ ΠΡΟΓΡΑΜΜΑΤΟΣ ΜΕΤΑ¬ 
ΠΤΥΧΙΑΚΩΝ ΣΠΟΥΔΩΝ ΜΕΤΙΤΛΟ: «ΑΠΟΤΟ ΓΟΝΙΔΙΩΜΑ 


ΣΤΟ ΦΑΙΝΟΤΥΠΟ: ΠΕΙΡΑΜΑΤΙΚΕΣ ΓΕΝΕΤΙΚΕΣ ΠΡΟΣΕΓ¬ 
ΓΙΣΕΙΣ» («Ριόιτι Οθιίοιτιθ ΐο Ρήθηοΐγρο: ΕχρθπηηθηΐθΙ 
ΟθΠθΐίε Αρριτ>3<:ήθ5») ΤΟΥ ΤΜΗΜΑΤΟΣ ΜΟΡΙΑΚΗΣ 
ΒΙΟΛΟΓΙΑΣ ΚΑΙ ΓΕΝΕΤΙΚΗΣ ΤΗΣ ΣΧΟΛΗΣ ΕΠΙΣΤΗΜΩΝ 
ΥΓΕΙΑΣ ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ. 

Άρθρο 1 

Γενικές Διατάξεις 

Ο δεύτερος κύκλος σπουδών συνίσταται στην παρα¬ 
κολούθηση Προγράμματος Μεταπτυχιακών Σπουδών 
(Π.Μ.Σ.) και ολοκληρώνεται με την απονομή Διπλώματος 
Μεταπτυχιακών Σπουδών (Δ.Μ.Σ.). 

Προγράμματα Μεταπτυχιακών Σπουδών οργανώνο¬ 
νται και λειτουργούν: 

α) σε αυτοδύναμα Τμήματα που παρέχουν σπουδές 
πρώτου κύκλου, 

β) από περισσότεραΤμήματατου ίδιου ή άλλων Α.Ε.Ι. 
ή από Τμήματα Α.Ε.Ι. και τα Ερευνητικά Κέντρα και Ινστι¬ 
τούτα που αναφέρονται στο άρθρο 13 Α του ν. 4310/2014 
(Α' 258), όπως αντικαταστάθηκε με το άρθρο 12 του 
ν. 4386/2016 (Α' 83) συμπεριλαμβανομένων των ερευνη¬ 
τικών κέντρων της Ακαδημίας Αθηνών και του Ιδρύμα¬ 
τος Ιατροβιολογικών Ερευνών της Ακαδημίας Αθηνών. 
Απαραίτητη προϋπόθεση είναι ένα τουλάχιστον από τα 
συνεργαζόμεναΤμήματα να είναι αυτοδύναμο και 

γ) από αυτοδύναμα Τμήματα Α.Ε.Ι. της ημεδαπής σε 
συνεργασία με Τμήματα αναγνωρισμένων ως ομοτα- 
γών ιδρυμάτων ή ερευνητικά κέντρα και ινστιτούτα της 
αλλοδαπής. 

Στην περίπτωση διατμηματικού ή διιδρυματικού 
Π.Μ.Σ. καταρτίζεται Ειδικό Πρωτόκολλο Συνεργασίας 
(Ε.Π.Σ.) το οποίο εγκρίνεται από τις οικείες Συγκλήτους 
και τα συλλογικά όργανα διοίκησης των Ερευνητικών 
Κέντρων. 

Οι μεταπτυχιακές σπουδές στο Δ.Π.Θ. εντάσσονται 
μέσα στο πλαίσιο των σκοπών και της γενικότερης 
αποστολής του. Αναφέρονται σε συγγενείς με τα Τμή¬ 
ματα του ειδικότητες και αποσκοπούν στη μετάδοση και 
προαγωγή της επιστημονικής γνώσης για την κάλυψη 
εκπαιδευτικών, ερευνητικών και εν γένει αναπτυξιακών 
αναγκών. 

Το Π.Μ.Σ. «Από το Γονιδίωμα στο Φαινότυπο: Πειραμα¬ 
τικές Γενετικές Προσεγγίσεις» οργανώνεται απότοΤμήμα 
Μοριακής Βιολογίας και Γενετικής του Δ.Π.Θ., σύμφωνα 
με τα αναγραφόμενα στην περίπτωση (α) του παρόντος 

Άρθρου. Παρέχει εξειδίκευση μεταπτυχιακού επιπέδου 
κατά κύριο λόγο στο επιστημονικό πεδίο της Γενετικής, 
το οποίο αποτελεί τον έναν από τους δύο βασικούς πυ¬ 
λώνες της επιστήμης που υπηρετεί το Τμήμα, αλλά και 
στα επιστημονικά πεδία που συμπληρώνουν την έρευνα 
από το γονιδίωμα στο φαινότυπο. 

Άρθρο 2 

Ισχύς του Κανονισμού Μεταπτυχιακών Σπουδών 

Οι διατάξεις του παρόντος κανονισμού εξειδικεύουν και 
συμπληρώνουν το νομοθετικό πλαίσιο που διέπει τις με¬ 
ταπτυχιακές σπουδές και συγκεκριμένα τις διατάξεις του 
ν. 4485/2017 (ΦΕΚ Ά 114) και συμβάλλουν στη ρύθμιση με 
ενιαίο τρόπο των θεμάτων λειτουργίας του εν λόγω Π.Μ.Σ. 

Με απόφαση της Συνέλευσης του Τμήματος καταρτίζε¬ 
ται ο Κανονισμός Μεταπτυχιακών Σπουδών του Π.Μ.Σ., ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυ¬ 
ακό τόπο του Τμήματος και κοινοποιείται στο Υπουργείο 
Παιδείας, Έρευνας και Θρησκευμάτων. 

Άρθρο 3 

Σκοπός του Π.Μ.Σ. 

Το πρόγραμμα μεταπτυχιακών σπουδών εντάσσεται 
στο στρατηγικό σχεδίασμά του Δ.Π.Θ., διέπεται από 
επιστημονική συνοχή και αποσκοπεί στην περαιτέρω 
προαγωγή της γνώσης, την ανάπτυξη της έρευνας και 
των τεχνών, την ικανοποίηση των εκπαιδευτικών, ερευ¬ 
νητικών, κοινωνικών, πολιτιστικών και αναπτυξιακών 
αναγκών της χώρας, στην υψηλού επιπέδου εξειδίκευση 
των πτυχιούχων σε θεωρητικές και εφαρμοσμένες περιο¬ 
χές συγκεκριμένων γνωστικών κλάδων, ειδικές θεματικές 
ενότητες ή επιμέρους κλάδους των γνωστικών αντικειμέ¬ 
νων του πρώτου κύκλου σπουδών του οικείου Τμήματος. 

Το Π.Μ.Σ. «Από το Γονιδίωμα στο Φαινότυπο: Πειρα¬ 
ματικές Γενετικές Προσεγγίσεις» έχει σκοπό την παροχή 
υψηλού επιπέδου μεταπτυχιακής εκπαίδευσης και ερ- 
γαστηριακής-ερευνητικής κατάρτισης σε πεδία της σύγ¬ 
χρονης Γενετικής, όπως η γονιδιωματική (96ηοιτιίς5), η 
επιγονιδιωματική (θρ^θηοιηίεε) και η μεταγραφωματική 
(ΐΐ'θηεςπρΐοιηίεε), με έμφαση στη συσχέτιση του γονιδιώ- 
ματος ( 9 θηοππθ) με τον κυτταρικό φαινότυπο (ρόθηοΐγρθ) 
σε επίπεδο πρωτεώματος (ρΐΌΐθοιτίθ), μεταβολώματος 
(ιτίθΐθβοΐοηηθ) και σύνθετων βιολογικών συστημάτων 
(5γ5ΐθΐπ5 6ίοΙθ9γ). Το αντικείμενο του Π.Μ.Σ. επομένως 
καλύπτει τόσο πεδία της κλασικής Γενετικής, όσο και πε¬ 
ρισσότερο διεπιστημονικά πεδία, όπως της Άειτουργικής 
Γενετικής, της Μοριακής Γενετικής, της Κυτταρικής Συμπε¬ 
ριφοράς, της Φαρμακογενετικής,της Γενετικής Καρκίνου, 
σπάνιων μονογονιδιακών, καθώς και πολυπαραγοντικών 
νοσημάτων, και λοιπών συναφών κλάδων που αξιοποιούν 
ερευνητικά εργαλεία από ένα μεγάλο φάσμα βιοεπιστη- 
μών, όπως της γενετικής, της βιοχημείας, της μοριακής 
και κυτταρικής βιολογίας, της βιολογίας οργανισμών, της 
πληροφορικής, της χημικής βιολογίας, κ.λ.π. και χαίρουν 
εφαρμογών στις επιστήμες υγείας, στις περιβαλλοντικές 
επιστήμες και τη βιοτεχνολογία. 

Το συγκεκριμένο Π.Μ.Σ. δίνει έμφαση στην ερευνητική 
μεθοδολογία και εργαστηριακή κατάρτιση των φοιτητών, 


προετοιμάζοντας τους κυρίως για επακόλουθες διδακτο¬ 
ρικές σπουδές και μελλοντική σταδιοδρομία στην έρευνα, 
είτε σε ακαδημαϊκά πανεπιστημιακά ιδρύματα και ινστιτού¬ 
τα, είτε στη βιοτεχνολογική βιομηχανία. Για το σκοπό αυτό, 
έχει σχεδιαστεί ώστε να περιλαμβάνει δύο κύκλους Εργα¬ 
στηριακών Μαθημάτων, καθώς και Διπλωματική Εργασία 
(Δ.Ε.) η οποία έχει αποκλειστικά ερευνητικό χαρακτήρα. 

Η εργαστηριακή και ερευνητική εκπαίδευση των 
φοιτητών του Π.Μ.Σ. υποστηρίζεται από θεωρητικά μα¬ 
θήματα που τους εισάγουν στην ορθή εργαστηριακή 
πρακτική, τη δεοντολογία της επιστημονικής έρευνας, 
καθώς και άλλες απαραίτητες δεξιότητες (π.χ. εξάσκηση 
στη διαχείριση του γραπτού και προφορικού επιστημο¬ 
νικού λόγου, τη χρησιμοποίηση σύγχρονων εργαλείων 
της βιοπληροφορικής κ.ά.). Οι φοιτητές καλούνται να 
μελετήσουν την επιστημονική βιβλιογραφία, συντάσσο- 
ντας γραπτές αναφορές (ΓθροιΤε), εκθέσεις (θ553γε) και 
διατριβή (ΐΓιοείε), καθώς και να υποστηρίξουν προφορι¬ 
κά τη δουλειά τους με μορφή δημόσιων παρουσιάσεων. 
Ο χαρακτήρας του Π.Μ.Σ. είναι εντατικός και απαιτεί τη 
φυσική παρουσία των φοιτητών στο εργαστήριο καθ’ό- 
λη τη διάρκεια φοίτησης, κατά την οποία κάθε φοιτητής 
βρίσκεται υπό την άμεση επίβλεψη του Επόπτη Καθη¬ 
γητή του Εργαστηριακού Μαθήματος ή της Διπλωμα¬ 
τικής Εργασίας, αλλά και υπό τη γενικότερη επίβλεψη 
του Συντονιστή κάθε μαθήματος και της Συντονιστικής 
Επιτροπής (Σ.Ε.) του Π.Μ.Σ. 

Άρθρο 4 

Όργανα του Π.Μ.Σ. 

Αρμόδια Όργανα για την ίδρυση, οργάνωση και λει¬ 
τουργία του Π.Μ.Σ. «Από το Γονιδίωμα στο Φαινότυπο: 
Πειραματικές Γενετικές Προσεγγίσεις» είναι: 

1. Η Σύγκλητος του Ιδρύματος, η οποία είναι το αρ¬ 
μόδιο όργανο για τα θέματα ακαδημαϊκού, διοικητικού, 
οργανωτικού και οικονομικού χαρακτήρα των Π.Μ.Σ., 
και ασκεί όσες αρμοδιότητες σχετικά με τα Π.Μ.Σ. δεν 
ανατίθενται από το νόμο ειδικώς σε άλλα όργανα. 

2. Η Συνέλευση του Τμήματος, η οποία έχει τις εξής 
αρμοδιότητες: α) εισηγείται στη Σύγκλητο δια της Επι¬ 
τροπής Μεταπτυχιακών Σπουδών της παραγράφου 5 
του άρθρου 32 του ν. 4485/2017 για την αναγκαιότητα 
ίδρυσης Π.Μ.Σ., σύμφωνα με το άρθρο 32, 

β) ορίζει τα μέλη των Συντονιστικών Επιτροπών (Σ.Ε.), 

γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

δ) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών ή διδακτόρων, 

ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 

στ) ασκεί κάθε άλλη αρμοδιότητα που προβλέπεται 
από τις διατάξεις του Κεφαλαίου ΣΤ του ν. 4485/2017. 

3. Η Συντονιστική Επιτροπή (Σ.Ε.) του Π.Μ.Σ., η οποία 
απαρτίζεται από πέντε (5) μέλη Δ.Ε.Π. του Τμήματος, τα 
οποία έχουν αναλάβει μεταπτυχιακό έργο και εκλέγονται 
από τη Συνέλευση του Τμή ματος για διετή θητεία, κατά τη 
λήξη της οποίας με ευθύνη του Διευθυντή συντάσσεται 
απολογισμός του Π.Μ.Σ., και είναι αρμόδια για την παρα¬ 
κολούθηση και τον συντονισμό της λειτουργίας του Π.Μ.Σ. 




Τεύχος Β' 2256/15.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


24169 


4. Η Επιτροπή Μεταπτυχιακών Σπουδών, η οποία 
αποτελείται από τον/την Αντιπρύτανη/νι Ακαδημαϊκών 
Υποθέσεων, ο/η οποίος/α εκτελεί χρέη Προέδρου και 
τους Κοσμήτορες του Ιδρύματος ως μέλη και έχει τις 
αρμοδιότητες που προβλέπονται στο άρθρο 32 στην 
παράγραφο 5 του ν. 4485/2017. Ειδικότερα, αν η Επι¬ 
τροπή κρίνει την εισήγηση ελλειπή, διαφωνεί ως προς 
το περιεχόμενο των στοιχείων των παραγράφων 2 και 
3 του άρθρου 32 του ν. 4485/2017, καθώς και αν διαπι¬ 
στώνει αλληλεπικάλυψη των γνωστικών αντικειμένων 
που τα Π.Μ.Σ. του Ιδρύματος θεραπεύουν, αναπέμπει 
εντός αποκλειστικής προθεσμίας τριάντα (30) ημερών 
την εισήγηση στη Συνέλευση του Τμήματος με αιτιο¬ 
λογημένη απόφαση της. Το Τμήμα, αφού λάβει υπόψη 
τις υποδείξεις της Επιτροπής Μεταπτυχιακών Σπουδών, 
υποβάλλει εκ νέου σε αυτήν, την εισήγηση του. Αν, μέσα 
σε αποκλειστική προθεσμία τριάντα (30) ημερών, για 
δεύτερη φορά η Επιτροπή Μεταπτυχιακών Σπουδών 
δεν κάνει αποδεκτή την εισήγηση, το Τμήμα μπορεί να 
υποβάλει απευθείας την εισήγηση του στη Σύγκλητο. 

5.0 Διευθυντής του Π.Μ.Σ., είναι μέλοςτης Σ.Ε. και ορίζεται 
μαζί με τον αναπληρωτή του, με απόφαση της Συνέλευσης 
του Τμήματος για διετή θητεία. Προεδρεύει της Σ.Ε., είναι 
μέλος Δ.Ε.Π. Καθηγητής α’ βαθμίδας ή της βαθμίδας του 
Αναπληρωτή Καθηγητή, είναι του ιδίου ή συναφούς γνω¬ 
στικού αντικειμένου με το γνωστικό αντικείμενο του Π.Μ.Σ. 
και ασκεί τα καθήκοντα που ορίζονται στο Κεφάλαιο ΣΤ του 
ν. 4485/2017 και στον Κανονισμό Μεταπτυχιακών Σπουδών. 

Ο Διευθυντής του Π.Μ.Σ. εισηγείται στα αρμόδια όργα¬ 
να του Ιδρύματος για κάθε θέμα που αφορά στην απο¬ 
τελεσματική λειτουργία του προγράμματος. 

Ο Διευθυντής δεν μπορεί να έχει περισσότερες από 
δύο (2) συνεχόμενες θητείες και δεν δικαιούται επιπλέον 
αμοιβής για το διοικητικό έργο του ως Διευθυντής. 

Κατά τη λήξη της θητείας της Σ.Ε., με ευθύνη του απερ¬ 
χόμενου Διευθυντή, συντάσσεται αναλυτικός απολο¬ 
γισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη αξι¬ 
οποίηση του ανθρώπινου δυναμικού, τη βελτιστοποίηση 
των υφιστάμενων υποδομών και την κοινωνικά επωφελή 
χρήση των διαθέσιμων πόρων του Π.Μ.Σ. Ο απολογισμός 
κατατίθεται στο οικείο Τμήμα, στο οποίο ανήκει το Π.Μ.Σ. 

6. Η εξαμελής Επιστημονική Συμβουλευτική Επιτροπή 
(Ε.Σ.Ε.), η οποία είναι αρμόδια για την εξωτερική ακα¬ 
δημαϊκή αξιολόγηση των Π.Μ.Σ. (άρθρο 44 παρ. 3 του 
ν. 4485/2017).Τα πέντε (5) μέλη της Ε.Σ.Ε. είναι μέλη Δ.Ε.Π. 
Καθηγητές α' βαθμίδας, Αναπληρωτή και Επίκουρου άλ¬ 
λων Α.Ε.Ι. ή ερευνητές από ερευνητικά κέντρα του άρθρου 
13 Α του ν. 4310/2014, όπως τροποποιήθηκε και ισχύει, 
συμπεριλαμβανομένων των Ερευνητικών Κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, ή επιστήμονες της αλ¬ 
λοδαπής ή της ημεδαπής, οι οποίοι έχουν τα προσόντα 
που προβλέπονται για τους επισκέπτες διδάσκοντες στην 
παράγραφο 5 του άρθρου 36, του αντίστοιχου επιστημο¬ 
νικού πεδίου, και με την προϋπόθεση ότι δεν υπηρετούν 
ως διδάσκοντες σε Π.Μ.Σ. της Σχολής. Το έκτο μέλος είναι 
μεταπτυχιακός φοιτητής της Σχολής. 


Η θητεία των μελών είναι πενταετής, με δυνατότητα 
ανανέωσης, εκτός από τον/την φοιτητή/τρια, του οποίου 
η θητεία είναι ετήσια. 

Η ιδιότητα του Π ροέδρου, ο τρόπος επιλογής του/της 
μεταπτυχιακού/ής φοιτητή/τριας, καθώς και κάθε ειδικό¬ 
τερο θέμα που αφορά στη συγκρότηση, τη λειτουργία 
και τη διοικητική υποστήριξη της Επιτροπής, σύμφωνα 
με τις παραγράφους 4 έως 6 του ν. 4485/2017, καθορί¬ 
ζονται με απόφαση της Συγκλήτου που δημοσιεύεται 
στην Εφημερίδα της Κυβερνήσεως. 

Άρθρο 5 

Αριθμός Εισακτέων 

Ο αριθμός εισακτέων κατ’ έτος ορίζεται κατ' ανώτατο 
όριο σε δέκα (10) μεταπτυχιακούς/ες φοιτητές/τριες. 

Επιπλέον, ο μέγιστος αριθμός μεταπτυχιακών φοιτη- 
τών/τριών ανά διδάσκοντα του Π.Μ.Σ. ανέρχεται σε 0.83 
(8/9+3*), ο μέγιστος αριθμός αυτών σε σχέση με τον αριθμό 
των προπτυχιακών φοιτητών/τριών του Τμήματος είναι 
περίπου 0,016 (10/610) και σε σχέση με τον αριθμό των 
διδασκόντων τουΤμή ματος είναι περίπου το 0,476 (10/21) 
(άρθρο 45 παρ. 1 β του ν. 4485/2017). Ο μικρός αυτός αριθ¬ 
μός φοιτητών/τριών εγγυάται την άμεση παρακολούθηση 
και την εξατομικευμένη καθοδήγησή τους από τους επό¬ 
πτες καθηγητές, ενώ επιτρέπει την ασφαλή και παραγωγική 
πρόσβαση των φοιτητών/τριών στις ερευνητικές εργαστη¬ 
ριακές υποδομές του Τμήματος καθόλη τη διάρκεια των 
μεταπτυχιακών σπουδών τους. (*Σημ: 9 εσωτερικοί διδά¬ 
σκοντες και 3 εξωτερικοί, 610 είναι οι φοιτητές του Τμήμα¬ 
τος Μοριακής Βιολογίας και Γενετικής και 21 τα μέλη ΔΕΠ). 

Άρθρο 6 

Κατηγορίες Υποψηφίων για φοίτηση στο Π.Μ.Σ. 

Στο Π.Μ.Σ. γίνονται δεκτοί κάτοχοι τίτλου του πρώτου 
κύκλου σπουδών Α.Ε.Ι. (Πανεπιστήμια καιΤ.Ε.Ι.) της ημε¬ 
δαπής ή ομοταγών ιδρυμάτων της αλλοδαπής. 

Δίπλωμα Μεταπτυχιακών Σπουδών (Δ.Μ.Σ.) δεν απο- 
νέμεται σε φοιτητή/τρια του/της οποίου/ας ο τίτλος 
σπουδών πρώτου κύκλου από ίδρυμα της αλλοδαπής 
δεν έχει αναγνωριστεί από το Διεπιστημονικό Οργανι¬ 
σμό Αναγνώρισης Τίτλων Ακαδημαϊκών και Πληροφόρη¬ 
σης (Δ.Ο.Α.Τ.Α.Π.), σύμφωνα με το ν. 3328/2005 (Α' 80). 

Τα μέλη των κατηγοριών Ε.Ε.Π., καθώς και Ε.ΔΙ.Π. και 
Ε.Τ.Ε.Π. που πληρούν τις προϋποθέσεις του πρώτου εδα¬ 
φίου της παραγράφου 1, μπορούν μετά από αίτηση τους 
να εγγραφούν ως υπεράριθμοι/ες, και μόνο ένας κατ' έτος 
και ανά Π.Μ.Σ., σύμφωνα με τους ειδικότερους όρους που 
προβλέπονται στο άρθρο 45, εφόσον υπηρετούν στο οικείο 
Τμήμα και ο τίτλος σπουδών και το έργο που επιτελούν στο 
οικείο Τμήμα είναι συναφές με το αντικείμενο του Π.Μ.Σ. 

Κατηγορίες Πτυχιούχων: 

Στο Π.Μ.Σ. «Απότο Γονιδίωμα στο Φαινότυπο: Πειραμα¬ 
τικές Γενετικές Προσεγγίσεις» γίνονται δεκτοί πτυχιούχοι 
πρώτου κύκλου σπουδών στα πεδία των Βιοεπιστημων, 
των Σχολών Θετικών Επιστημών, των Σχολών Υγείας, 
τωνΤμημάτων Φαρμακευτικής, Κτηνιατρικής, συναφών 
Πολυτεχνικών Σχολών (π.χ. Μηχανικοί Περιβάλλοντος), 
Πληροφορικής, Στατιστικής, Γεωπονικών Πανεπιστημί¬ 
ων, καθώς και πτυχιούχοι Τμημάτων Τ.Ε.Ι. συναφών με 

τα παραπάνω γνωστικών αντικειμένων. Οι πτυχιούχοι 
μπορεί να είναι απόφοιτοι: α) Τμημάτων Πανεπιστημίων 
ήΤμημάτωνΤ.Ε.Ι. συναφούς γνωστικού αντικειμένου της 
ημεδαπής, β) πτυχιούχοι πρώτου κύκλου σπουδών ανα¬ 
γνωρισμένων ομοταγών ιδρυμάτων της αλλοδαπής που 
έχουν αναγνωριστεί από το Διεπιστημονικό Οργανισμό 
Αναγνώρισης Τίτλων Ακαδημαϊκών και Πληροφόρησης 
(Δ.Ο.Α.Τ.Α.Π.), σύμφωνα με το ν. 3328/2005 (Α' 80) και 
γ) Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., ως 
υπεράριθμοι και μέχρι 1 ανά έτος, σύμφωνα τις διατά¬ 
ξεις του νόμου ν. 4485/2017, άρθρο 34, παρ. 1, 7 και 8. 
Προϋπόθεση για την επιλογή αποτελεί η επαρκής γνώση 
της Αγγλικής γλώσσας, ενώ στα ακαδημαϊκά κριτήρια 
επιλογής περιλαμβάνονται κριτήρια τα οποία είναι σύμ¬ 
φωνα με τις διατάξεις του νόμου ν. 4485/2017, άρθρο 34, 
παρ.2. και περιγράφονται παρακάτω. 

Άρθρο 7 

Κριτήρια και Διαδικασία Επιλογής Εισακτέων 
ί. Πρόσκληση εκδήλωσης ενδιαφέροντος. 

Το Τμήμα, σε ημερομηνίες που ορίζονται από την Συ¬ 
νέλευση, προβαίνει σε πρόσκληση εκδήλωσης ενδιαφέ¬ 
ροντος προκηρύσσοντας θέσεις με ανοιχτή διαδικασία 
για την εισαγωγή πτυχιούχων στο Π.Μ.Σ. 

Στην πρόσκληση αναφέρονται οι προϋποθέσεις ει¬ 
σαγωγής, οι κατηγορίες πτυχιούχων και ο αριθμός ει¬ 
σακτέων, ο τρόπος εισαγωγής, τα κριτήρια επιλογής, 
κ.λ.π., οι προθεσμίες υποβολής αιτήσεων καθώς και τα 
δικαιολογητικά που απαιτούνται. 

Σε περίπτωση που ο τρόπος εισαγωγής προϋποθέτει 
γραπτή εξέταση, θα πρέπει να καθορίζεται η διαδικασία, 
ο αριθμός και η ύλη των εξεταστέων μαθημάτων, οι ημε¬ 
ρομηνίες εξέτασης καθώς και ο τρόπος βαθμολόγησης. 

Οι αιτήσεις μαζί με τα απαραίτητα δικαιολογητικά κα¬ 
τατίθενται στη Γραμματεία του οικείου Τμήματος, είτε σε 
έντυπη, είτε σε ηλεκτρονική μορφή. 

Ο τρόπος εισαγωγής στο Π.Μ.Σ. «Από το Γονιδίωμα 
στο Φαινότυπο: Πειραματικές Γενετικές Προσεγγίσεις» 
γίνεται με δίωρη γραπτή εξέταση πρωτίστως (κατά 60%) 
στην ύλη της Γενετικής και Γονιδιωματικής, και δευτε- 
ρευόντως (κατά 40%) στην ύλη των συναφών πεδίων 
της Βιοχημείας και Κυτταρικής Βιολογίας. Η αξιολόγηση 
γίνεται στην κλίμακα από 0-10, με βάση το 
5. Πλέον της εξέτασης, συνεκτιμάται η εν γένει ακα¬ 
δημαϊκή επίδοση και εμπειρία των υποψηφίων, βάσει 
των αξιολογικών κριτηρίων που αναγράφονται πιο κάτω. 
Μ. Επιτροπή Επιλογής Εισακτέων. 

Η επιλογή των εισακτέων στο Π.Μ.Σ. «Από το Γονιδί¬ 
ωμα στο Φαινότυπο: Πειραματικές Γενετικές Προσεγ¬ 
γίσεις» γίνεται από Τριμελή Επιτροπή μελών Δ.Ε.Π. του 
Τμήματος που έχουν αναλάβει μεταπτυχιακό έργο, η 
οποία συγκροτείται με απόφαση της Συνέλευσης. 

ίίί.Τα κριτήρια επιλογής των υποψηφίων είναι συγκε¬ 
κριμένα, ποσοτικά ή/και ποιοτικά, και γίνονται γνωστά 
στους/στις υποψηφίους/ες με την προκήρυξη του Π.Μ.Σ. 

Τα κριτήρια επιλογής των υποψηφίων για το Π.Μ.Σ. 
«Από το Γονιδίωμα στο Φαινότυπο: Πειραματικές Γενε¬ 
τικές Προσεγγίσεις», περιλαμβάνουν: 

1. Γενικό βαθμό Πτυχίου/Διπλώματος (βαρύτητα 20%). 


2. Επίδοση στις γραπτές εξετάσεις εισαγωγής στο 
Π.Μ.Σ. (βαρύτητα 40%). 

3. Συνέντευξη από αρμόδια Επιτροπή (βαρύτητα 40%), 
στην οποία συνεκτιμούνται τα εξής: 

ί. Σχετική ερευνητική ή επαγγελματική δραστηριότητα του 
υποψηφίου σχετική με το γνωστικό αντικείμενο του Π.Μ.Σ. 

Μ. Συστατικές επιστολές (τουλάχιστον δύο επιστολές 
από άτομα που γνωρίζουν την ακαδημαϊκή και ερευνητι¬ 
κή πορεία του/της υποψηφίου, όπως μέλη ΔΕΠ, ερευνη¬ 
τές, επιβλέποντες πτυχιακών εργασιών, εργοδότες κ.λ.π.) 
Μί. Συνέντευξη από αρμόδια Επιτροπή 
ίν. Δημοσιεύσεις και συγγραφική δραστηριότητα 

4. Επαρκή γνώση της Αγγλικής γλώσσας, ως απαραίτη¬ 
της προϋπόθεσης, σε επίπεδο Β2 τουλάχιστον. 

Το επίπεδο γλωσσομάθειας της ξένης γλώσσας απο- 
δεικνύεται με τους εξής τρόπους: 

α) Κρατικό Πιστοποιητικό του ν. 2740/1999, όπως αντικα- 
ταστάθηκε με την παρ. 19 του άρθρου 13 του ν. 3149/2003, 
β) Πτυχίο Ξένης Γλώσσας και Φιλολογίας ή Πτυχίο Ξένων 
Γλωσσών Μετάφρασης και Διερμηνείας της ημεδαπής ή 
αντίστοιχο και ισότιμο σχολών της αλλοδαπής, 
γ) Πτυχίο, προπτυχιακό ή μεταπτυχιακό δίπλωμα ή 
διδακτορικό δίπλωμα οποιοσδήποτε αναγνωρισμένου 
ιδρύματος τριτοβάθμιας εκπαίδευσης της αλλοδαπής, 
δ) Απολυτή ριο τίτλο ισότιμο των ελληνικών σχολείων Δευ¬ 
τεροβάθμιας Εκπαίδευσης, εφόσον έχουν αποκτηθεί μετά 
από κανονική φοίτηση τουλάχιστον έξι ετών στην αλλοδαπή. 

Η άδεια επάρκειας διδασκαλίας ξένης γλώσσας δεν 
αποδεικνύει τη γνώση ξένης γλώσσας (π.δ. 347/2003). Οι 
υποψήφιοι που είναι κάτοχοι της σχετικής άδειας πρέπει 
να προσκομίσουν επικυρωμένο αντίγραφο και ακριβή 
μετάφραση του τίτλου σπουδών βάσει του οποίου εκ- 
δόθηκε η άδεια επάρκειας διδασκαλίας ξένης γλώσσας. 

Ο τρόπος αξιολόγησης γίνεται βάσει των ανωτέρω 
κριτηρίων, όπως προσδιορίζεται, ανήκει δε στην αρμο¬ 
διότητα της Συνέλευσης του Τμήματος, 
ίν. Διαδικασία επιλογής 

Η διαδικασία επιλογής στο Π.Μ.Σ. «Από το Γονιδίωμα 
στο Φαινότυπο: Πειραματικές Γενετικές Προσεγγίσεις» 
έχει ως εξής: 

α) Η Επιτροπή Επιλογής καταρτίζει αρχικά έναν πλήρη 
κατάλογο όσων έχουν υποβάλει αίτηση. 

β) Απορρίπτει τους υποψηφίους που δεν πληρούν 
τα ελάχιστα τυπικά κριτήρια, δηλαδή πτυχίο πρώτου 
κύκλου σπουδών (άρθρο 6), συστατικές επιστολές και 
επαρκή γνώση της Αγγλικής γλώσσας. 

γ) Καλεί σε συνέντευξη όσους υποψηφίους αποφασι- 
σθεί να κληθούν. Η συνέντευξη πραγματοποιείται από 
τα μέλη της οικείας Επιτροπής Επιλογής, 
δ) Διεξάγει τις εσωτερικές εξετάσεις, 
ε) Ιεραρχεί βαθμολογικά τους υποψηφίους και προ¬ 
βαίνει στην τελική επιλογή. 

στ) Καταρτίζει τον τελικό πίνακα επιλογής. Ο τελικός 
πίνακας των επιτυχόντων επικυρώνεται από την Συνέ¬ 
λευση και αναρτάται στον πίνακα ανακοινώσεων της 
Γραμματείας και στην ιστοσελίδα του Τμήματος. 

Σε περίπτωση ισοβαθμίας στην τελευταία θέση του 
πίνακα των επιτυχόντων υποψηφίων εισάγονται όλοι οι 
ισοβαθμίσαντες ως υπεράριθμοι. 

Άρθρο 8 

Διάρκεια Σπουδών 

1. Χρονική διάρκεια φοίτησης 

Η κανονική χρονική διάρκεια φοίτησης στο Π.Μ.Σ. που 
οδηγεί στη λήψη του Διπλώματος Μεταπτυχιακών Σπου¬ 
δών (Δ.Μ.Σ.) ορίζεται στα δύο (2) εξάμηνα συν τη θερινή 
περίοδο, (εντατικό πρόγραμμα), δηλ. σε 12 ημερολογια¬ 
κούς μήνες, σύμφωνα με τις διατάξεις του ν. 4485/2017, 
άρθρο 33, παρ.1. Σε αυτή τη χρονική διάρκεια περι¬ 
λαμβάνεται και ο χρόνος για την εκπόνηση, συγγραφή, 
υποβολή και δημόσια παρουσίαση της διπλωματικής 
εργασίας. Ο χρόνος που αφορά τη διπλωματική εργασία, 
δεν μπορεί να είναι μικρότερος από τρεις μήνες. 

Ο ανώτατος επιτρεπόμενος χρόνος ολοκλήρωσης των 
σπουδών καθορίζεται στον Κανονισμό Μεταπτυχιακών 
Σπουδών. Η φοίτηση γίνεται σε καθημερινή, εβδομα¬ 
διαία βάση, με φυσική παρουσία των φοιτητών/τριών 
και υποχρεωτική παρακολούθηση των εργαστηριακών 
και θεωρητικών μαθημάτων, καθώς και εκπόνησης της 
Διπλωματικής Εργασίας. Επιτρέπονται απουσίες μέχρι 
το μέγιστο αριθμό που προβλέπεται από τον Κανονισμό. 

2. Μερική φοίτηση 

Στους μεταπτυχιακούς/κές φοιτητές/τριες προ- 
βλέπεται σύμφωνα με την παρ. 2 του άρθρου 33 του 
ν. 4485/2017 (Α' 114) η δυνατότητα μερικής φοίτησης για 
εργαζόμενους/νες φοιτητές/τριες, η διάρκεια της οποίας δεν 
μπορεί να υπερβαίνει το διπλάσιο της κανονικής φοίτησης. 

Λόγω της ιδιαιτερότητας του Π.Μ.Σ., το οποίο προβλέ¬ 
πει την εντατική πρακτική ενασχόληση των φοιτητών/ 
τριών, η μερική φοίτηση αποθαρρύνεται και δεν προβλέ- 
πεται παρά μόνο σε εξαιρετικές, απρόβλεπτες περιπτώ¬ 
σεις (π.χ. ασθένεια, σοβαροί οικογενειακοί λόγοι, λόγοι 
ανωτέρας βίας). Στην περίπτωση αυτή, το αίτημα για 
μερική φοίτηση θα πρέπει να συνοδεύεται από ιατρική 
βεβαίωση ή υπεύθυνη δήλωση όπου θα αναγράφονται 
αναλυτικά οι λόγοι για τους οποίους κατατίθεται το εν 
λόγω αίτημα. Η μερική φοίτηση έχει διάρκεια που δεν 
υπερβαίνει τους 24 μήνες. 

3. Αναστολή Σπουδών 

Σε εξαιρετικές περιπτώσεις στους μεταπτυχιακούς/κές 
φοιτητές/τριες παρέχεται, κατόπιν υποβολής σχετικής αί¬ 
τησης, προσωρινή αναστολή σπουδών, που δεν μπορεί να 
υπερβαίνει τα δύο (2) συνεχόμενα εξάμηνα. Κατά τη διάρ¬ 
κεια της αναστολής, ο μεταπτυχιακός φοιτητής χάνει την 
ιδιότητα του φοιτητή. Ο χρόνος της αναστολής δεν προ- 
σμετράται στην ανώτατη διάρκεια κανονικής φοίτησης. 

4. Διαγραφή μεταπτυχιακών φοιτητών 

Για θέματα επανεξέτασης μαθημάτων του Π.Μ.Σ. «Από 
το Γονιδίωμα στο Φαινότυπο: Πειραματικές Γενετικές 
Προσεγγίσεις» σε οφειλόμενα μαθήματα ή διαγραφής 
αποφαίνεται η Συνέλευση τουΤμήματος, μετά από πρό¬ 
ταση της Συντονιστικής Επιτροπής, η οποία αποφασίζει 
για τους όρους της επανεξέτασης και τους λόγους δια¬ 
γραφής και τους περιλαμβάνει στον οικείο Κανονισμό 
Μεταπτυχιακών Σπουδών. 

Λόγοι διαγραφής είναι: 

α) η μη επαρκής πρόοδος του μεταπτυχιακού φοιτητή 
(η οποία τεκμηριώνεται με μη συμμετοχή στην εκπαιδευ¬ 
τική διαδικασία, δηλαδή παρακολουθήσεις, εξετάσεις), 


β) η πλημμελής εκπλήρωση λοιπών υποχρεώσεων που 
ορίζονται από τον οικείο Κανονισμό, 
γ) συμπεριφορά που προσβάλλει την ακαδημαϊκή 
δεοντολογία, όπως π.χ. η λογοκλοπή ή η παραποίηση 
πειραματικών αποτελεσμάτων, και 
δ) αίτηση του/της ίδιου/ας του μεταπτυχιακού/κής 
φοιτητή/τριας. 

Άρθρο 9 

Όροι φοίτησης 

Η παρακολούθηση όλων των μαθημάτων είναι υπο¬ 
χρεωτική, όπως υποχρεωτική είναι και η εκπόνηση 
Διπλωματικής Εργασίας (Δ.Ε.) και η παρουσίαση της 
ενώπιον τηςΤριμελούς Επιτροπής Εξέτασης σε ανοιχτή 
εκδήλωση. 

Αν ο/η μεταπτυχιακός/ή φοιτητής/τρια αποτύχει στην 
εξέταση μαθήματος ή μαθημάτων και θεωρείται ότι δεν 
έχει ολοκληρώσει επιτυχώς το πρόγραμμα, εξετάζεται, 
ύστερα από αίτηση του από τριμελή επιτροπή μελών 
Δ.Ε.Π. της Σχολής, τα οποία έχουν το ίδιο ή συναφές γνω¬ 
στικό αντικείμενο με το εξεταζόμενο μάθημα και ορίζο¬ 
νται από τη Συνέλευση του Τμήματος. Από την επιτροπή 
εξαιρείται ο υπεύθυνος της εξέτασης διδάσκων. 

Οι μεταπτυχιακοί/ές φοιτητές/τριες εγγράφονται και 
συμμετέχουν στο μεταπτυχιακό πρόγραμμα υπό τους 
προβλεπόμενους όρους και τις προϋποθέσεις. 

Μετά από ανακοίνωση της Γραμματείας του Τμήμα¬ 
τος στην οποία ορίζεται και η χρονική διάρκεια των 
εγγραφών και τα δικαιολογητικά που απαιτούνται για 
την εγγραφή αρχίζουν οι εγγραφές των εισαγομένων 
μεταπτυχιακών φοιτητών/τριών. 

Κάθε υποψήφιος/ια, πριν εγγράφει, πρέπει να λαμβά¬ 
νει γνώση αυτού του Κανονισμού και να αποδέχεται τους 
κανόνες λειτουργίας του Π.Μ.Σ. Η αποδοχή του Κανονι¬ 
σμού συνιστά βασική προϋπόθεση για την απόκτηση 
και διατήρηση της ιδιότητας του/της μεταπτυχιακού/ 
ής φοιτητή/τριας. 

Άρθρο 10 

Πρόγραμμα Σπουδών - Έλεγχος Γνώσεων 
Το πρόγραμμα μαθημάτων του Π.Μ.Σ. «Από το Γονι¬ 
δίωμα στο Φαινότυπο: Πειραματικές Γενετικές Προσεγ¬ 
γίσεις» περιγράφεται ακολούθως: 

Το σύνολο των πιστωτικών μονάδων ΕΈΤ5 που απαι¬ 
τούνται για την απόκτηση του συγκεκριμένου Δ.Μ.Σ. 
ανέρχονται σε εβδομήντα πέντε (75). Για την απονομή 
του Δ.Μ.Σ. απαιτείται η υποχρεωτική παρακολούθηση 
και επιτυχής εξέταση σε όλα τα υποχρεωτικά μαθήματα 
του Α’ και Β’ Εξαμήνου σπουδών, καθώς και η επιτυχής 
ολοκλήρωση της Διπλωματικής Εργασίας κατά τη θερινή 
περίοδο σπουδών. Η παρακολούθηση είναι υποχρεωτική 
για όλα τα μαθήματα, είτε πρόκειται για θεωρητικό, είτε 
για εργαστηριακό μάθημα. 

Η διδασκαλία των μαθημάτων πραγματοποιείται σε 
πενθήμερη, εβδομαδιαία βάση, σύμφωνα με ωρολόγιο 
πρόγραμμα που ανακοινώνεται στην αρχή του εξαμή¬ 
νου. 

Αναλυτικά, τα μαθήματα του Π.Μ.Σ. κατανέμονται ως 
εξής: 

Π.Μ.Σ. «Από το Γονιδίωμα στο Φαινότυπο: Πειραματικές Γενετικές Προσεγγίσεις» 

«Ειόιγι Οθποιύίθ ΐο ΡΗθηοΐγρθ: Εχρθπιτΐθηΐ3ΐ Οθηθΐίε ΑρρίΌΒεΓιοε» 

Α' ΕΞΑΜΗΝΟ ΣΠΟΥΔΩΝ 

ΚΩΔΙΚΟΣ ΜΑΘΗΜΑΤΟΣ 

ΤΙΤΛΟΣ ΜΑΘΗΜΑΤΟΣ 

ΤΥΠΟΣ ΜΑΘΗΜΑΤΟΣ 

Ε0Τ5 

ΜΡΟ 101 

Εργαστηριακό Μάθημα 1 (ΕθΕιογθϊογυ ΜοάυΙθ 1) 

Υ (Πρακτικό) 

20 

ΜΡΟ 102 

Εργαστηριακή Ορολογία, Οργανολογία και 
Ορθή Πρακτική (ΐ30θΓ3ΐθΓγ ΤθππίποΙοςγ, 
Ιπ5ΐΓυιπθηΐ3ΐίοη 3πό Οοοό Ρι^εΐίςθ) 

Υ (Θεωρητικό) 

3 

ΜΡΟ 103 

Επιστημονικές Δεξιότητες Ερευνητών (δςίθπΐίίίς 
5ΚΜΙ5 Οί Ρθ5θ3ΓεΡΐθΓ5) 

Υ (Θεωρητικό) 

4 

ΜΡΟ 104 

Δεοντολογία της Επιστήμης (ΕΐΡιίςε ίη δείθηεθ) 

Υ (Θεωρητικό) 

3 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Α' ΕΞΑΜΗΝΟΥ 

30 


Β' ΕΞΑΜΗΝΟ ΣΠΟΥΔΩΝ 

ΚΩΔΙΚΟΣ ΜΑΘΗΜΑΤΟΣ 

ΤΙΤΛΟΣ ΜΑΘΗΜΑΤΟΣ 

ΤΥΠΟΣ ΜΑΘΗΜΑΤΟΣ 

Ε0Τ5 

ΜΡΟ 201 

Εργαστηριακό Μάθημα II (ΐ300Γ3ΐ0Γγ ΜοάυΙθ II) 

Υ (Πρακτικό) 

20 

ΜΡΟ 202 

Βασικές Πρακτικές Βιοπληροφορικής 
(Β35ίε ΡΓ3εΐίςθ5 ίη ΒίοίηίοιτηΒΐίςε) 

Υ (Θεωρητικό) 

4 

ΜΡΟ 203 

Ανάλυση Επιστημονικής Βιβλιογραφίας 
(ΟπΐίςΒΐ Ρθ3άίπ9 οί δείθπΐίίίε ΙίΐθΓΒΐυτθ) 

Υ (Θεωρητικό) 

3 

ΜΡΟ 204 

Σύγχρονα Θέματα στις Βιοεπιστήμες 
((ΙυΐΎθηΐΤΐ'θηάε ίη Βίοεείθηςθε) 

Υ (Θεωρητικό) 

3 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΒΈΞΑΜΗΝΟΥ 

30 

ΘΕΡΙΝΗ ΠΕΡΙΟΔΟΣ 

ΚΩΔΙΚΟΣ ΜΑΘΗΜΑΤΟΣ 

ΤΙΤΛΟΣ ΜΑΘΗΜΑΤΟΣ 

ΤΥΠΟΣ ΜΑΘΗΜΑΤΟΣ 

εοτ$ 

ΜΡΟ 205 

Μεταπτυχιακή Διπλωματική Εργασία 
(Ρθ5ΐ9Γ30υ3ΐθ ϋίρΙθΙΓΙ3Τίΐθ5ί5) 

Υ (Πρακτικό) 

15 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΟΛΟΚΛΗΡΟΥ ΤΟΥ Π.Μ.Σ. 

75 


Η έναρξη των μαθημάτων ορίζεται στις 1 Οκτωβρίου και η λήξη των μαθημάτων στις 5 Οκτωβρίου κάθε ακαδη¬ 
μαϊκού έτους. 

ΠΕΡΙΕΧΟΜΕΝΟ ΜΑΘΗΜΑΤΩΝ Π.Μ.Σ. 


ΜΡΟ 101 

Εργαστηριακό Μάθημα 1 (ΕβΕιογβϊογυ ΜοάυΙθ 1) 

Υ (Πρακτικό) 

20 


Στόχος του μαθήματος: Οι φοιτητές/ήτριες να αποκτήσουν εργαστηριακή τεχνική κατάρτιση και εμπειρία σε ερευνητι¬ 
κά εργαστήρια, εξασκούμενοι σε συνεργεία με ερευνητικές ομάδες και υπάτην επίβλεψη ενός επόπτη καθηγητή. Μέσα 
από αυτή τη δραστηριότητα, οι φοιτητές/ήτριες εξοικειώνονται με εύρος εργαστηριακών τεχνικών σε πεδία συναφή 
προς το αντικείμενο του Π.Μ.Σ, όπως αυτό περιγράφεται στο Άρθρο 3 του παρόντος. Παράλληλα, το μάθημα εισάγει 
τους μεταπτυχιακούς/ές φοιτητές/ήτριες: α) στη μεθοδολογία της επιστημονικής σκέψης, β) στη σύνταξη επιστημονικής 
πρότασης, γ) στη στρατηγική υλοποίησης της επιστημονικής πρότασης, δ) στον εντοπισμό και τη διαχείριση πιθανών 
λαθών/αποτυχιών κατά την εκπόνηση της εργαστηριακής έρευνας, ε) στη διεκπεραίωση εργαστηριακών πρωτοκόλλων. 

Περιεχόμενο του μαθήματος: Εξοικείωση με βασικές εργαστηριακές τεχνικές της Γενετικής και των συναφών πεδίων, 
με έμφαση στις τεχνικές διαχείρισης του γενετικού υλικού (ϋΝΑ, ΒΝΑ), αλλά και στις τεχνικές ανάλυσης του φαινοτύπου 
σε βιοχημικό και μοριακό-κυτταρικό επίπεδο, καθώς και σε επίπεδο σύνθετων βιολογικών συστημάτων ή οργανισμών. 
Το Εργαστηριακό Μάθημα I έχει ως αντικείμενο κυρίως την τεχνική κατάρτιση των φοιτητών/ριών και την εισαγωγή 
τους στις βασικές αρχές της ερευνητικής σκέψης και μεθοδολογίας. Παράλληλα, στο πλαίσιο του μαθήματος, οι φοιτη- 
τές/τριες καλούνται να εξασκήσουν την κριτική σκέψη τους και να αναπτύξουν σταδιακά αυτοδυναμία στην εκτέλεση 
των πειραμάτων τους, έχοντας εφαρμόσει στην πράξη την ασφαλή και ορθή εργαστηριακή πρακτική. 


ΜΡΟ 102 

Εργαστηριακή Ορολογία, Οργανολογία και 

Υ (θεωρητικό) 

3 


Ορθή Πρακτική (Ε3βοΐ'3ΐοΐ'γΤθΐτηίηοΙθ9γ, 




ΙηεΐιχιιτίθηΐΒΐίοη 3ηά Οοοά ΡΓΒεΐίεθ) 




Στόχος του μαθήματος: Οι μεταπτυχιακοί/ές φοιτητές/ήτριες να γνωρίσουν: α) την εξειδικευμένη επιστημονική 
ορολογία στην Αγγλική γλώσσα των συναφών προς το αντικείμενο του Π.Μ.Σ. εργαστηριακών τεχνικών, μεθοδολο¬ 
γιών και πειραματικών πρωτοκόλλων, συμπεριλαμβανομένης της χρήσης βασικού και εξειδικευμένου εξοπλισμού, 

β) θέματα σχετικά με την ασφάλεια και προστασία έναντι βιολογικών κινδύνων, χημικών κινδύνων και ακτινοβολίας, 
διδασκόμενοι την ορθή εργαστηριακή πρακτική, και κατανοώντας τους περιορισμούς και τους κανόνες συμπερι¬ 
φοράς στον εργαστηριακό χώρο. 

Περιεχόμενο του μαθήματος: Εκμάθηση της Αγγλικής ορολογίας που σχετίζεται με τη Γενετική (ΟθΠθΐίε5) και 
τα συναφή προς αυτή πεδία, όπως η Λειτουργική Γενετική (ΡυηεΐίοηθΙ Οθηθΐίεί), η Μοριακή Γενετική (ΜοΙθευΙθΓ 
ΟθΠθΐίε5), η Φαρμακογενετική (ΡΡΐ3πτΐ3<:ο9θηθΐίε5) κ.ά., καθώς και των λοιπών συναφών κλάδων που υποστηρί¬ 
ζουν τη φαινοτυπική ανάλυση και αξιοποιούν τα ερευνητικά εργαλεία από ένα ευρύ φάσμα βιοεπιστημών, όπως 
της Βιοχημείας (ΒίοςΓΐθΐηί5ΐΓγ), της Μοριακής και Κυτταρικής Βιολογίας (ΜοΙθευίΒΓ 3πά ΟθΙΙ ΒίοΙοςγ), της Βιολογίας 
Οργανισμών (ΟιτρηίϊΐτίΒΐ ΒίοΙοςγ) κ.ά. 


Παράλληλα με τη θεωρητική εξοικείωσή τους με τα παραπάνω πεδία, οι μεταπτυχιακοί φοιτητές/ήτριες διδάσκο¬ 
νται την ορθή εργαστηριακή πρακτική, με έμφαση στην υπεύθυνη και ασφαλή χρήση βιολογικού υλικού, χημικών 
αντιδραστηρίων και εξοπλισμού. Η διδασκαλία έχει βιωματικό χαρακτήρα. 


ΜΡΟ 103 

Επιστημονικές Δεξιότητες Ερευνητών 

Υ (θεωρητικό) 

4 


(δείθηΐίίίε 51<ί1ΐ5 οί Κθ5Θ3Ι'<:Γιθι'5) 




Στόχος του μαθήματος: Οι μεταπτυχιακοί/ές φοιτητές/ήτριες να καλλιεργήσουν επιστημονικές δεξιότητες με 
βιωματικό τρόπο, οι οποίες θα τους επιτρέψουν να δραστηριοποιηθούν μελλοντικά στην Έρευνα, είτε στο πλαίσιο 
διδακτορικών σπουδών, είτε ως επαγγελματίες σε ακαδημαϊκά ερευνητικά ιδρύματα και ινστιτούτα, ή ακόμη και 
στη βιοτεχνολογική/φαρμακευτική βιομηχανία. Υπό αυτό το πρίσμα, οι φοιτητές διδάσκονται τα προσόντα και τις 
δεξιότητες που οφείλει να έχει ένας επιτυχημένος ερευνητής στο χώρο, καθώς και τα αντίστοιχα πεδία επαγγελ¬ 
ματικής δραστηριότητας. 

Περιεχόμενο του μαθήματος: Εισαγωγή στην ανάπτυξη ακαδημαϊκών δεξιοτήτων με έμφαση στην αναζήτηση και 
διαχείριση πηγών επιστημονικής βιβλιογραφίας, στη σύνταξη επιστημονικού κειμένου (άρθρα, διατριβές, ερευνη¬ 
τικές προτάσεις κ.λ.π.) και στην επιστημονική παρουσίαση (π.χ. σε συνέδρια, διαλέξεις, μαθήματα). Τα παραπάνω 
θα βασίζονται στην εκπόνηση βιωματικών ασκήσεων στη διάρκεια του εξαμήνου. 


ΜΓΟ 104 

Δεοντολογία της Επιστήμης 

Υ (θεωρητικό) 

3 


(ΕΐΜς5 ίη δαθπεθ) 




Στόχος του μαθήματος: Να εισάγει τους μεταπτυχιακούς φοιτητές στις αρχές δεοντολογίας που διέπουν την επι¬ 
στημονική και ειδικότερα την ερευνητική εργασία, κυρίως σε πεδία των βιοεπιστημών με άμεση συνάφεια προς 
τον άνθρωπο, τους οργανισμούς-μοντέλα (πειραματόζωα) και το περιβάλλον. Παράλληλα, οι φοιτητές διδάσκονται 
θέματα σχετικά προς την προστασία της πνευματικής (π.χ. πρωτοτυπία επιστημονικής διατριβής/δημοσίευσης) και 
βιομηχανικής (π.χ. ευρεσιτεχνίες) ιδιοκτησίας. 

Περιεχόμενο του μαθήματος: α) Εισαγωγή στον κώδικα ηθικής και δεοντολογίας ερευνών, β) Αρχέςτηςβιοηθικής 
(πχ ασφαλής καταγραφή και προστασία προσωπικών δεδομένων, κλινικές μελέτες, πειραματόζωα, προστασία του 
περιβάλλοντος, γ) Ο κοινωνικός ρόλος του επιστήμονα. 


ΜΓΟ 201 

Εργαστηριακό Μάθημα II 

Υ (Πρακτικό) 

20 


(ΐ300Γ3ΐ0Γγ ΜοάυΙθ II) 




Στόχος του μαθήματος: Οι φοιτητές/ήτριες να επεκτείνουν την εργαστηριακή τεχνική κατάρτιση τους, αναπτύσ¬ 
σοντας αυτοδυναμία στο εργαστήριο καθώς αρχίζουν σταδιακά να σχεδιάζουν και να θέτουν σε εφαρμογή ένα 
πρωτότυπο ερευνητικό έργο. Το μάθημα αυτό αποσκοπεί να θέσει τα θεμέλια για την επακόλουθη εκπόνηση της 
μεταπτυχιακής Διπλωματικής Εργασίας, το δε αντικείμενο του θα πρέπει να είναι συναφές προς το αντικείμενο του 
Π.Μ.Σ., όπως αυτό περιγράφεται στο Άρθρο 3 του παρόντος. 

Περιεχόμενο του μαθήματος: Η εφαρμογή εξειδικευμένων εργαστηριακών τεχνικών της Γενετικής και των συ¬ 
ναφών πεδίων, με έμφαση στις πιο προηγμένες τεχνικές ανάλυσης του γενετικού υλικού (ϋΝΑ, ΚΝΑ), αλλά και σε 
πιο ειδικές τεχνικές φαινοτυπικής ανάλυσης σε βιοχημικό και μοριακό-κυτταρικό επίπεδο, καθώς και σε επίπεδο 
σύνθετων βιολογικών συστημάτων ή οργανισμών. Οι φοιτητές θα πρέπει να θέσουν σε εφαρμογή τις γνώσεις που 
παράλληλα αποκτούν στη διάρκεια των υπολοίπων μαθημάτων του Π.Μ.Σ., έτσι ώστε να ωριμάσουν επιστημονικά 
και να κατανοήσουν στην πράξη τις αρχές που διέπουν την έρευνα και τη ζωή του ερευνητή στο εργαστήριο. 


ΜΓΟ 202 

Βασικές Πρακτικές Βιοπληροφορικής 

Υ (Θεωρητικό) 

4 


(Β35Ϊε ΡΓ3ςΐίεθ5 ίη Βίοίηίοηπ3ΐίς5) 




Στόχοςτου μαθήματος: Οι φοιτητές/ήτριες να καταρτιστούν πάνω στα εργαλεία της σύγχρονης βιοπληροφορικής 
επιστήμης, με έμφαση στην άντληση και επεξεργασία πληροφορίας από τις βάσεις δεδομένων, τις βασικές αρχές 
προγραμματισμού, καθώς και τη χρήση λογισμικών που επιτρέπουν την επιστημονική επεξεργασία και στατιστική 
ανάλυση μετρήσεων, εικόνων, μοντέλων κ.ά. 

Περιεχόμενο του μαθήματος: Εισαγωγή στις βάσεις δεδομένων γονιδιωματικής, επιγονιδιωματικής, μεταγρα- 
φωματικής, πρωτεομικής, μεταβολομικής και εφαρμογών αυτών, καθώς και σε βάσεις δεδομένων συσχέτισης 

γονοτύπου-φαινοτύπου, συσχέτισης με γενετικές ασθένειες κ.λ.π. Εξοικείωση με λογισμικά διαχείρισης και επεξερ¬ 
γασίας δεδομένων και ανάλυσης εικόνας. Εισαγωγή σε σύγχρονη γλώσσα προγραμματισμού υψηλού επιπέδου 
(ΡγΐΡιοη) καθώς και αντίστοιχων «ολοκληρωμένων περιβαλλόντων ανάπτυξης» κώδικα (Ιηΐθΐ'ςΐ'θΐθά ϋθνθίοριτίθηΐ 
ΕηνίΐΌηιηθηΐ5) με εφαρμογές σε βάσεις δεδομένων, μοντελοποίηση βιοχημικών δικτύων, στατιστική ανάλυση κ.ά. 


ΜΕΟ 203 

Ανάλυση Επιστημονικής Βιβλιογραφίας 

Υ (Θεωρητικό) 

3 


((ΓπΐίεθΙ ΡθΒάίης οίδςίθπΐίίίε ΙίίθΓθΐυΓθ) 




Στόχοςτου μαθήματος: Οι μεταπτυχιακοί φοιτητές/τριες να καταρτιστούν στην άντληση, μελέτη και παρουσίαση 
επιστημονικής βιβλιογραφίας, πάνω σε θέματα σχετικά προς το αντικείμενο του Π.Μ.Σ., όπως αυτό περιγράφεται 
στο Άρθρο 3 του παρόντος. 

Περιεχόμενο του μαθήματος: Κάθε φοιτητής προσδιορίζει το αντικείμενο που τον ενδιαφέρει να αναπτύξει 
και διενεργεί αρχική αναζήτηση για συναφή επιστημονικά άρθρα στη βάση δεδομένων ΡυβΜθά. Εν συνεχεία, 
και σε συνεργασία με το συντονιστή του μαθήματος, καλείται να αναπτύξει με κριτικό τρόπο ένα ή περισσότερα 
επιστημονικά άρθρα ενώπιον των συμφοιτητών του. Παράλληλα, κάθε παρουσίαση ακολουθεί συζήτηση επί του 
επιστημονικού θέματος που αναπτύσσεται. 


ΜΕΟ 204 

Σύγχρονα Θέματα στις Βιοετπστήμες 

Υ (Θεωρητικό) 

3 


((ΖυΐΎθηΐΤι-θηςΙϊ ίη Βίθ5ςίθηςθ5) 




Στόχος του μαθήματος: Οι μεταπτυχιακοί/ές φοιτητές/ήτριες να ενημερωθούν σχετικά με την τρέχουσα έρευνα 
αιχμής πάνω σε θέματα σχετικά προς το αντικείμενο του Π.Μ.Σ., όπως αυτό περιγράφεται στο Άρθρο 3 του παρόντος. 

Περιεχόμενο του μαθήματος: Παρουσιάσεις σεμιναριακού τύπου από προσκεκλημένους ομιλητές με ελεύθερη 
θεματολογία της επιλογής τους, σχετική με το αντικείμενο του Π.Μ.Σ., αλλά και του ερευνητικού τους πεδίου. 


ΜΕΟ 205 

Μεταπτυχιακή Διπλωματική Εργασία 

Υ (Πρακτικό) 

15 


(Ρθ5Ϊ9Γ30υ3ΪΘ ϋίρΙθΙΠ3ΤΓΐθ5ί5) 




Στόχοςτου μαθήματος: Η Μεταπτυχιακή Διπλωματική Εργασία (Δ.Ε.) αποτελεί πρωτότυπη ερευνητική πειραματική 
ενασχόληση. Οι φοιτητές/ήτριες καλούνται να εμβαθύνουν στο θέμα της Δ.Ε. και να αξιοποιήσουν την εργαστηρι¬ 
ακή τεχνική κατάρτιση τους, αναπτύσσοντας αυτοδυναμία στο εργαστήριο. Απώτερος στόχος είναι να μπορούν 
να σχεδιάσουν και να θέσουν σε εφαρμογή ένα πρωτότυπο ερευνητικό έργο. 

Περιεχόμενο του μαθήματος: Η Μεταπτυχιακή Διπλωματική Εργασία (Δ.Ε.) περιλαμβάνει: α) θεωρητική ενημέρωση 
από τρέχουσα βιβλιογραφία στο θέμα, β) την πειραματική υλοποίηση της ιδέας, γ) την καταγραφή των πειραμα¬ 
τικών δεδομένων, δ) την ανάπτυξη των αποτελεσμάτων, ε) τη συζήτηση και ανάλυση των αποτελεσμάτων και στ) 
την εξαγωγή συμπερασμάτων. Σε συνεργασία με τον επόπτη καθηγητή, προχωρά στην πειραματική υλοποίηση 
της ιδέας μέσω διαχείρισης των διαθέσιμων υλικών πόρων και του εξοπλισμού του Τμήματος και ειδικότερα του 
εργαστηρίου που τον φιλοξενεί. Κατά την εκπόνηση των πειραμάτων του, ο φοιτητής καταγράφει σε ημερολόγιο 
τα δεδομένα που παράγει, επιχειρεί τις κατάλληλες βελτιώσεις των πειραματικών πρωτοκόλλων του και ελέγχει την 
εγκυρότητα των αποτελεσμάτων του. Τέλος, αρχειοθετεί κατάλληλα το πειραματικό υλικό που χρησιμοποίησε και 
(σε ηλεκτρονική μορφή) τα δεδομένα που παράχθηκαν κατά την εκπόνηση των πειραμάτων του. Σημειώνεται ότι 
η Δ.Ε. μπορεί να είναι είτε εργαστηριακή είτε υπολογιστική, εφόσον πληρούνται οι προϋποθέσεις της πρωτότυπης 
ερευνητικής πειραματικής εργασίας. Ωστόσο, δεν μπορεί να είναι αποκλειστικά βιβλιογραφική (θεωρητική). Στο 
τέλος της πειραματικής εργασίας του συγγράφει διατριβή που αποτελείται από τις ενότητες «Εισαγωγή», «Μέθοδοι», 
«Αποτελέσματα», «Συζήτηση» και «Βιβλιογραφία», και η οποία διορθώνεται ως απαιτείται από τον επόπτη καθηγητή. 
Επιπλέον, η Δ.Ε. περιλαμβάνει αξιολόγηση από Τριμελή Εξεταστική Επιτροπή και δημόσια υποστήριξη, οπότε ο 
φοιτητής καλείται να παρουσιάσει την εργασία του και να απαντήσει σε ερωτήσεις. 

Αξιολόγηση των μαθημάτων: Η αξιολόγηση του κάθε μαθήματος γίνεται στη βαθμολογική κλίμακα από 0-10 (με 
βάση το 5) από το συντονιστή του μαθήματος. Ο τρόπος αξιολόγησης σε κάθε μάθημα γνωστοποιείται κατά την 
έναρξη της διδασκαλίας του μαθήματος από τον συντονιστή του μαθήματος. 

Στην αρχή κάθε εξαμήνου καταρτίζεται το ωρολόγιο πρόγραμμα του εξαμήνου, το οποίο και ανακοινώνεται 
στους φοιτητές. 

Κάθε μάθημα διδάσκεται από έναν ή περισσότερους διδάσκοντες. Σε κάθε μάθημα ορίζεται από την Γ.Σ. ένας/ 
μια διδάσκων/ουσα ως υπεύθυνος/η συντονιστής/τριατου μαθήματος. 

Η αξιολόγηση των μαθημάτων γίνεται με γραπτή ή προφορική εξέταση, εργασία, παρουσίαση, αναφορά (τεροτΐ) 
ή συνδυασμό των παραπάνω, όπως προσδιορίζεται ανά μάθημα. Η ακριβής μορφή της αξιολόγησης καθορίζεται 
από τον/την διδάσκοντα/ουσα ή τους/τις διδάσκοντες/ουσες σε σχέση και με τη φύση του κάθε μαθήματος. 

Οι όροι αξιολόγησης σε κάθε μάθημα γνωστοποιούνται κατά την έναρξη της διδασκαλίας του μαθήματος από 
το μέλος ΔΕΠ που έχει ρόλο υπευθύνου/συντονιστή του μαθήματος. 

Για τα μαθήματα στα οποία η αξιολόγηση γίνεται με ασκήσεις ή/και τελική γραπτή εξέταση ισχύουν τα παρακάτω: 

1) Τα μαθήματα του χειμερινού εξαμήνου εξετάζονται το Φεβρουάριο (1 η εξεταστική) και τον Σεπτέμβριο (21 
εξεταστική). 

2) Τα μαθήματα του εαρινού εξαμήνου εξετάζονται 
τον Ιούνιο (1 η εξεταστική) και τον Σεπτέμβριο (2η εξε¬ 
ταστική). 

Για τα μαθήματα στα οποία προβλέπεται κατάθεση 
εργασίας ισχύουν τα εξής: 

Για τα μαθήματα του χειμερινού εξαμήνου: 

1) Το θέμα της εργασίας δίνεται από τον διδάσκοντα 
τον Ιανουάριο και η παράδοση της εργασίας γίνεται από 
τον φοιτητή έωςτοτέλος Φεβρουάριου (1 η εξεταστική). 

2) Για τη 2η εξεταστική, το θέμα δίνεται από τον διδά¬ 
σκοντα τον Ιούνιο και η παράδοση της εργασίας γίνεται 
έως τις 10 Σεπτεμβρίου. 

Για τα μαθήματα του εαρινού εξαμήνου: 

1) Το θέμα της εργασίας δίνεται από τον διδάσκοντα 
το Μάιο και η παράδοση γίνεται από το φοιτητή έως το 
τέλος Ιουνίου (1 η εξεταστική). 

2) Για τη 2η εξεταστική, το θέμα δίνεται από τον διδά¬ 
σκοντα τον Ιούνιο και η παράδοση της εργασίας γίνεται 
έως τις 10 Σεπτεμβρίου. 

Μετά το πέρας της εξεταστικής οι ασκήσεις, τα γραπτά 
δοκίμια και κάθε άλλο τεκμήριο εξέτασης παραδίδονται 
από τον διδάσκοντα για φύλαξη στη Γραμματεία. 

Για τη διδασκαλία με μέσα εξ’ αποστάσεως εκπαίδευ¬ 
σης (π.χ. μέσω 51<γρθ), αυτή δεν ξεπερνά το τριάντα πέ¬ 
ντε τοις εκατό (35%). 

Η παρακολούθηση των μαθημάτων είναι υποχρεωτική 
και διαπιστώνεται με ευθύνη του διδάσκοντος. Επιτρέπο¬ 
νται μέχρι δύο (2) απουσίες (μία δικαιολογημένη και μία 
αδικαιολόγητη) σε κάθε μάθημα. Στην περίπτωση που ο 
αριθμός απουσιών είναι μεγαλύτερος των δύο (2) και οι 
λόγοι απουσίας είναι σοβαροί (εξαιρουμένων των επαγ¬ 
γελματικών υποχρεώσεων), τότε μετά από αίτηση του/ 
της ενδιαφερόμενου/ης μεταπτυχιακού φοιτητή/τριας η 
περίπτωση εξετάζεται από την Συντονιστική Επιτροπή 
του Π.Μ.Σ., η οποία εγκρίνει ή όχι το αίτημα και εισηγείται 
στη Συνέλευση του Τμήματος για την τελική έγκριση. 

Σε περίπτωση που ο αριθμός των παρουσιών αυτών 
δεν επιτευχθεί, ο/η φοιτητής/τρια θεωρείται αποτυχών/ 
ούσα στο μάθημα αυτό. 

Ο έλεγχος στα επιμέρους μαθήματα γίνεται με γραπτές 
ή προφορικές εξετάσεις, εκπόνηση εργασιών ή συνδυα¬ 
σμό των ανωτέρω, όπως προσδιορίζεται για κάθε μάθημα. 

Η βαθμολογική κλίμακα για την αξιολόγηση της επί¬ 
δοσης των μεταπτυχιακών φοιτητών/τριών ορίζεται από 
το μηδέν (0) ως το δέκα (10): 

«Άριστα» από οκτώ και πενήντα (8,50) μέχρι δέκα (10), 

«Λίαν Καλώς» από έξι και πενήντα (6,50) ως και οκτώ 
και σαράντα εννέα (8,49), 

«Καλώς» από πέντε (5) ως και έξι και σαράντα εννέα 
(6,49). 

Τα αποτελέσματα της αξιολόγησης των μαθημάτων 
κοινοποιούνται με ευθύνη του/της υπεύθυνου/ης συντο- 
νιστή/τριαςτου μαθήματος στους/στις μεταπτυχιακούς 
φοιτητές/τριες δεκαπέντε (15) ημέρες μετά την ημερο¬ 
μηνία εξέτασης ή στην περίπτωση που η αξιολόγηση 
γίνεται βάσει εργασιών, είκοσι (20) ημέρες μετά την ημε¬ 
ρομηνία παράδοσης των εργασιών. 

Δεν επιτρέπεται η επαναληπτική εξέταση προκειμένου 
ο φοιτητής να βελτιώσει τη βαθμολογία του. 


Ο βαθμός του Δ.Μ.Σ. καθορίζεται από τους βαθμούς 
των μαθημάτων του Προγράμματος και το βαθμό της 
μεταπτυχιακής εργασίας με τρόπο που καθορίζεται στον 
οικείο Κανονισμό Λειτουργίας του Π.Μ.Σ. 

Ο βαθμός του Δ.Μ.Σ. με ευθύνη της Γραμματείας κα- 
ταχωρείται στον ατομικό φάκελο του/της φοιτητή/τριας. 

Άρθρο 11 

Εκπόνηση Διπλωματικής εργασίας 

Ο/Η μεταπτυχιακός φοιτητής/τρια υποχρεούται ατομι¬ 
κά να εκπονήσει και με επιτυχία να υποστηρίξει δημόσια 
τη μεταπτυχιακή διπλωματική εργασία του/ης μετά το 
πέρας και της θερινής περιόδου, όπως περιγράφεται στο 
Άρθρο 10 του παρόντος. 

Το θέμα της πρέπει να εντάσσεται στο αντικείμενο του 
Π.Μ.Σ. «Από το Γονιδίωμα στο Φαινότυπο: Πειραματικές 
Γενετικές Προσεγγίσεις» και ειδικότερα της κατεύθυνσης 
που έχει επιλέξει ο/η μεταπτυχιακός φοιτητής/τρια, και 
να αξιοποιεί τις γνώσεις που αποκτήθηκαν στα μαθήμα¬ 
τα του Π.Μ.Σ. και σε συγκεκριμένες εφαρμογές. 

Σχετικά με την ανάληψη, εκπόνηση και υποστήριξη 
της Διπλωματικής Εργασίας ορίζονται τα εξής: 

1. Αίτηση - Υποβολή θέματος 

Ο/Η μεταπτυχιακός/ή φοιτητής/τρια έχει δικαίωμα 
υποβολής θέματος Δ.Ε., εφόσον έχει ολοκληρώσει με επι¬ 
τυχία όλα τα μαθήματα του πρώτου εξαμήνου σπουδών. 

Μέχρι το τέλος του μήνα Μαρτίου υποβάλλει αίτηση, 
στην οποία αναγράφεται ο προτεινόμενος τίτλος της δι¬ 
πλωματικής εργασίας, ο/η προτεινόμενος/η επιβλέπων/ 
ουσα και επισυνάπτεται περίληψη της προτεινόμενης 
εργασίας στη Γραμματεία του Π.Μ.Σ. 

Οι μεταπτυχιακοί/κές φοιτητές/τριες οι οποίοι/ες δεν 
καταθέτουν την αίτηση εντός των χρονικών ορίων που 
ορίζονται από τον Εσωτερικό Κανονισμό, μεταθέτουν, 
με δική τους ευθύνη, κατά ένα τουλάχιστον εξάμηνο την 
έναρξη εκπόνησης της Δ.Ε. 

2. Επίβλεψη Διπλωματικής Εργασίας 

Η Συντονιστική Επιτροπή ύστερα από αίτηση του/της 
υποψηφίου/ιας, ορίζει τον/την επιβλέποντα/ουσα αυτής 
και συγκροτεί την Τριμελή Εξεταστική Επιτροπή για την 
έγκριση της εργασίας, ένα από τα μέλη της οποίας είναι 
και ο/η επιβλέπων/ουσα. Κάθε μέλος ΔΕΠ που συμμετέ¬ 
χει στο Π.Μ.Σ. μπορεί να αναλάβει την επίβλεψη μέχρι 
μίας (1) Δ.Ε. ανά κύκλο, ως πρώτος επιβλέπων. 

3. Παρουσίαση και ολοκλήρωσης της Διπλωματικής 
Εργασίας 

Για να εγκριθεί η εργασία ο/η φοιτητής/τρια οφείλει 
να την υποστη ρίξει ενώπιον της Τριμελούς Εξεταστικής 
Επιτροπής. 

Τα μέλη τηςΤριμελούς Εξεταστικής Επιτροπής πρέπει 
να έχουν την ίδια ή συναφή επιστημονική ειδικότητα με 
το γνωστικό αντικείμενο του Π.Μ.Σ. 

Έτσι, μετά την εκπόνηση της Δ.Ε. ο/η μεταπτυχιακός/ή 
φοιτητής/τρια υποβάλλει στον επιβλέποντα και στα άλλα 
δύο μέλη τηςΤριμελούς Εξεταστικής Επιτροπής αντίγρα¬ 
φα της τελικής Διπλωματικής Εργασίας. Εφόσον υπάρχει 
θετική κρίση απότηνΤριμελή Εξεταστική Επιτροπή, ορί¬ 
ζεται η ημερομηνία της προφορικής εξέτασης-παρουσί- 
ασης στο χρονικό διάστημα της ανωτέρω παραγράφου. 

Η έκταση και το βάθος της προφορικής εξέτασης κατά 
την υποστήριξη είναι ανάλογα της μορφής παρουσίασης 
της εργασίας. 

Η παρουσίαση της Μεταπτυχιακής Διπλωματικής Ερ¬ 
γασίας υποστηρίζεται ενώπιον τηςΤριμελούς Εξεταστι¬ 
κής Επιτροπής σε ημερομηνία και τόπο που ορίζεται από 
τη Συνέλευση του Τμήματος. 

Η αξιολόγηση της Διπλωματικής Εργασίας βασίζεται 
σε ένα σύνολο κανόνων ποιότητας που θεσπίζει κάθε 
Π.Μ.Σ. και περιλαμβάνουν την τυχόν πρωτότυπη ή καινο- 
τόμο συνεισφορά της, την τυχόν ύπαρξη δημοσιεύσεων 
σε έγκυρα διεθνή περιοδικά ή συνέδρια καθώς και τον 
χαρακτήρα της εργασίας: Θεωρητικός Εργαστηριακός, 
Υπολογιστικός ή Βιβλιογραφικός (μόνο Εργαστηριακός 
ή Υπολογιστικός, στο πλαίσιο του παρόντος Π.Μ.Σ.). 

Κατά την παρουσίαση-υποστή ριξη της Δ.Ε., η Τριμελής 
Εξεταστική Επιτροπή συντάσσει και υπογράφει πρακτικό 
Δημόσιας Παρουσίασης της Δ.Ε., στο οποίο αναγράφονται 
τυχόν παρατηρήσεις ή σχόλια καθώς και ο τελικός βαθμός. 

Κατόπιν της έγκρισης της από την Τριμελή Εξεταστι¬ 
κή Επιτροπή, αναρτάται υποχρεωτικά στον διαδικτυακό 
τόπο της οικείας Σχολής. 

Στην περίπτωση αρνητικής κρίσης υπάρχει η δυνα¬ 
τότητα επανυποβολής της μετά από δύο μήνες, αφού 
βελτιώσει την εργασία ο/η μεταπτυχιακός/ή φοιτητής/ 
τρία σύμφωνα με τις παρατηρήσεις τηςΤριμελούς Εξε¬ 
ταστικής Επιτροπής. 

Σε περίπτωση αρνητικής κρίσης μετά τη 2η υποβολή, 
ο/η μεταπτυχιακός/ή φοιτητής/τρια έχει το δικαίωμα, το 
επόμενο ακαδημαϊκό έτος, να αλλάξει το θέμα και τον/ 
την επιβλέποντα/ουσα. Στην περίπτωση και δεύτερης 
αποτυχίας ο/η μεταπτυχιακός/ή φοιτητής/τρια αποκλεί¬ 
εται από τη χορήγηση του Διπλώματος Μεταπτυχιακών 
Σπουδών. 

Πλήρες αντίγραφο της Διπλωματικής Εργασίας (μαζί 
με τυχόν διορθώσεις ή συμπληρώσεις) υποβάλλεται, 
μετά την αποδοχή της, στη βιβλιοθήκη του Δ.Π.Θ. και 
σε ηλεκτρονική μορφή πιθανόν στο ηλεκτρονικό αρχείο 
που διατηρείται στο Τμήμα. Οι Διπλωματικές εργασίες 
αποτελούν ιδιοκτησία του Π.Μ.Σ., το οποίο διατηρεί το 
δικαίωμα της χρήσης και αναπαραγωγής τους για διδα¬ 
κτικούς και ερευνητικούς σκοπούς. 

Σε εξαιρετικές περιπτώσεις απώλειας, αντικειμενικής 
αδυναμίας άσκησης καθηκόντων επίβλεψης ή σπου¬ 
δαίου λόγου, είναι δυνατή η αντικατάσταση του/της 
επιβλέποντα/ου σας ή μέλους της Τριμελούς Εξεταστι¬ 
κής Επιτροπής μετά από απόφαση της Συνέλευσης του 
οικείου Τμήματος. 

Στο πλαίσιο του Π.Μ.Σ. «Από το Γονιδίωμα στο Φαινό¬ 
τυπο: Πειραματικές Γενετικές Προσεγγίσεις» η Δ.Ε. είναι 
πειραματική (εργαστηριακή ή υπολογιστική) και περιέχει 
αναγνωρίσιμα στοιχεία πρωτοτυπίας και συμβολής στην 
επιστημονική γνώση. 

Το κείμενο πρέπει να πληροί τις προδιαγραφές και τη 
δομή μιας επιστημονικής εργασίας, δηλαδή να περιλαμ¬ 
βάνει περιγραφή του θέματος της εργασίας, περιγραφή 
των πορισμάτων-αποτελεσμάτων της εργασίας, τη με¬ 
θοδολογία, παραδοχές, βιβλιογραφία και άλλα τυχόν 
αναγκαία υποστηρικτικά ή επεξηγηματικά στοιχεία (ανα¬ 


γκαία σχήματα, διαγράμματα, φωτογραφίες εικόνες κτλ.), 
όπως περιγράφεται στο Άρθρο 10 του παρόντος. 

Συντάσσεται στην ελληνική γλώσσα και συνοδεύεται 
από μια σύντομη περίληψη 300 λέξεων περίπου στην 
Αγγλική γλώσσα. Μετά από συνεννόηση με τον επιβλέ- 
ποντα η συγγραφή της μπορεί να γίνει εξολοκλήρου 
στην Αγγλική γλώσσα και να περιλαμβάνει εκτεταμένη 
περίληψη στην Ελληνική. 

Η έκταση της εργασίας μπορεί να είναι από 12.000- 
15.000 λέξεις. 

Άρθρο 12 

Δικαιώματα και παροχές 

Οι μεταπτυχιακοί/κές φοιτητές/τριες έχουν όλα τα 
δικαιώματα, τις παροχές και τις διευκολύνσεις που προ- 
βλέπονται και για τους/τις φοιτητές/τριες του πρώτου 
κύκλου σπουδών πλην του δικαιώματος παροχής δω¬ 
ρεάν διδακτικών συγγραμμάτων. 

Το Τμήμα οφείλει να εξασφαλίζει στους μεταπτυχια- 
κούς/κές φοιτητές/τριες με αναπηρία ή/και ειδικές εκ¬ 
παιδευτικές ανάγκες προσβασιμότητα στα προτεινόμενα 
συγγράμματα και τη διδασκαλία ή άλλες διευκολύνσεις. 

Οι διευκολύνσεις αυτές θα πρέπει να οριστούν από τα 
Τμήματα αναλυτικά (π.χ. τρόπος εξέτασης, πρόσβαση 
στους χώρους διδασκαλίας, στα εργαστήρια κ.λπ.). 

Άρθρο 13 

Υποχρεώσεις μεταπτυχιακών φοιτητών/τριών 

Οι μεταπτυχιακοί φοιτητές/τριες έχουν τις κάτωθι υπο¬ 
χρεώσεις: 

- Να παρακολουθούν ανελλιπώς τα μαθήματα του 
ισχύοντος προγράμματος σπουδών και να υπογράφουν 
τα βιβλία παρουσίας. 

- Να υποβάλλουν τις απαιτούμενες εργασίες μέσα στις 
καθορισμένες προθεσμίες. 

- Να προσέρχονται στις προβλεπόμενες εξετάσεις. 

- Να υποβάλλουν στη Γραμματεία, πριν την αξιολόγη¬ 
ση της διπλωματικής τους εργασίας, υπεύθυνη δήλωση 
ότι η διπλωματική εργασία αυτή δεν αποτελεί προϊόν 
λογοκλοπής ούτε στο σύνολο ούτε σε επιμέρους τμή¬ 
ματα αυτής. 

- Να καταβάλλουν τα τέλη φοίτησης (δεν προβλέπο- 
νται από τον παρόντα κανονισμό) 

- Να σέβονται και να τηρούν τον Κανονισμό Μεταπτυ¬ 
χιακών Σπουδών, τις αποφάσεις των οργάνων του Π.Μ.Σ., 
του Τμήματος Μοριακής Βιολογίας και Γενετικής και του 
Δ.Π.Θ., καθώς και την ακαδημαϊκή δεοντολογία. 

Άρθρο 14 

Τέλη φοίτησης 

Η φοίτηση στο Π.Μ.Σ. «Από το Γονιδίωμα στο Φαινότυ¬ 
πο: Πειραματικές Γενετικές Προσεγγίσεις» είναι δωρεάν. 

Άρθρο 15 

Υποτροφίες 

Η φοίτηση στο Π.Μ.Σ. «Από το Γονιδίωμα στο Φαινότυ¬ 
πο: Πειραματικές Γενετικές Προσεγγίσεις» είναι δωρεάν, 
ως εκ τούτου δεν προβλέπεται η χορήγηση υποτροφιών 
ή χρηματικών βραβείων αριστείας. Εξαίρεση αποτελούν 
τυχόν δωρεές ή άλλες έκτακτες χορηγίες που μπορεί να 

προκόψουν για το σκοπό αυτό. Σε αυτήν την περίπτωση, 
προβλέπεται να χορηγούνται υποτροφίες ή βραβεία αρι- 
στείας σε μεταπτυχιακούς/κές φοιτητές/τριες, σύμφωνα 
με απόφαση της Συνέλευσης του Τμήματος. Επιπλέον, 
στον φοιτητή/ήτρια που αριστεύει πρώτος/η στο έτος 
του/της απονέμεται τιμητικός έπαινος. 

Εφόσον γίνουν διαθέσιμες, οι υποτροφίες χορηγούνται 
βάσει αντικειμενικών κριτηρίων που θα καθορίζονται 
από τη Συνέλευση του Τμήματος, όπως η κανονική φοί¬ 
τηση, ο μέσος όρος βαθμολογίας προηγούμενου εξαμή¬ 
νου, κ.λπ., ή η προσφορά υπηρεσιών, ενώ εγγράφονται 
στον εγκεκριμένο προϋπολογισμό του Π.Μ.Σ. 

Το ύψος των υποτροφιών, τα δικαιολογητικά και η δι¬ 
αδικασία χορήγησης υποτροφιών και οι υποχρεώσεις 
και τα δικαιώματα των υποτρόφων καθορίζονται από 
τη Συνέλευση του Τμήματος, κατόπιν εισήγησης της Σ.Ε. 

Άρθρο 16 

Δίπλωμα Μεταπτυχιακών Σπουδών (Δ.Μ.Σ.) 

Ο τίτλος του Δ.Μ.Σ. είναι δημόσιο έγγραφο. Ο τύπος του 
ορίζεται με απόφαση της Συγκλήτου και υπογράφεται από 
τον/την Πρύτανη/ι,τον/την ΠρόεδροτουΤμήματος και τον/ 
την Γραμματέα τουΤμήματος ή τους/τις νόμιμους/ες ανα¬ 
πληρωτές τους. Σε περίπτωση Διαπανεπιστημιακού Δ.Μ.Σ. 
στον τίτλο αναφέρονται τα Α.Ε.Ι. και τα Τμήματα που απο¬ 
νέμουν το δίπλωμα, τα τυχόν εμβλήματα των ιδρυμάτων 
και υπογράφεται από τα αντίστοιχα όργανα του ιδρύματος 
που έχει την διοικητική υποστήριξη του Π.Μ.Σ. 

Στον/Στην απόφοιτο/η του Π.Μ.Σ. μπορεί να χορηγεί¬ 
ται, πριν από την απονομή, βεβαίωση ότι έχει περατώσει 
επιτυχώς την παρακολούθηση του Προγράμματος. 

Στο Δίπλωμα Μεταπτυχιακών Σπουδών επισυνάπτεται 
Παράρτημα Διπλώματος σε σχέση με το οποίο ισχύουν 
οι ρυθμίσεις του άρθρου 15 του ν. 3374/2005 και της Υ.Α. 
Φ5/89656/ΒΕ/13-8-2007 (Β' 1466) και το οποίο αποτελεί 
ένα επεξηγηματικό έγγραφο που παρέχει πληροφορίες 
σχετικά με την φύση, το επίπεδο, το γενικότερο πλαί¬ 
σιο εκπαίδευσης, το περιεχόμενο και το καθεστώς των 
σπουδών, οι οποίες ολοκληρώθηκαν με επιτυχία και δεν 
υποκαθιστά τον επίσημο τίτλο σπουδών ή την αναλυτική 
βαθμολογία μαθημάτων που χορηγούν τα Ιδρύματα. 

Άρθρο 17 

Διδακτικό Προσωπικό 

Τη διδασκαλία των μαθημάτων του Π.Μ.Σ. «Από το 
Γονιδίωμα στο Φαινότυπο: Πειραματικές Γενετικές Προ¬ 
σεγγίσεις» αναλαμβάνουν: 

α) Μέλη Δ.Ε.Π.του οικείου Τμήματος. 

β) Μέλη της κατηγορίας Ε.Ε.Π., Ε.ΔΙ.Π. και Ε.Τ.Ε.Π. του 
οικείου Τμήματος, κάτοχοι διδακτορικού διπλώματος, 
εκτός αν το αντικείμενο είναι εξαιρετικής και αδιαμφι¬ 
σβήτητης ιδιαιτερότητας, για το οποίο δεν είναι δυνατή 
ή συνήθης η εκπόνηση διδακτορικής διατριβής. 

γ) Διδάσκοντες σύμφωνα με το π.δ. 407/80 του οικείου 
Τμήματος. 

Σύμφωνα με τη διάταξη της παρ. 1 του άρθρου 36 του 
ν. 4485/2017: «Οι διδάσκοντες σε Π.Μ.Σ. προέρχονται 
κατά εξήντα τοις εκατό (60%) τουλάχιστον από μέλη 
Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π., ή αφυπηρετήσαντα 


μέλη Δ.Ε.Π. του οικείου Τμήματος ή διδάσκοντες σύμ¬ 
φωνα με το π.δ. 407/1980 (Α' 112) ή το άρθρο 19 του 
ν. 1404/1983 (Α' 173) ή την παρ. 7 του άρθρου 29 του 
ν. 4009/2011. Σε περίπτωση διατμηματικού Π.Μ.Σ., του¬ 
λάχιστον το ογδόντα τοις εκατό (80%) των διδασκόντων 
προέρχεται από μέλη Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π., 
ή διδάσκοντες σύμφωνα με το π.δ. 407/1980 (Α' 112) ή 
το άρθρο 19 του ν. 1404/1983 (Α' 173) ή την παρ. 7 του 
άρθρου 29 του ν. 4009/2011, ή αφυπηρετήσαντα μέλη 
Δ.Ε.Π. των συνεργαζόμενων Τμημάτων. Τα μέλη Ε.Ε.Π., 
Ε.ΔΙ.Π. και Ε.Τ.Ε.Π. πρέπει να είναι κάτοχοι διδακτορικού 
διπλώματος, εκτός αν το γνωστικό τους αντικείμενο είναι 
εξαιρετικής και αδιαμφισβήτητης ιδιαιτερότητας για το 
οποίο δεν είναι δυνατή ή συνήθης η εκπόνηση διδακτο¬ 
ρικής διατριβής». 

Στις παρ. 3 και 4 του άρθρου 36 του ν. 4485/2017 κα¬ 
θορίζονται οι προϋποθέσεις αμοιβής των μελών ΔΕΠ. 
Συγκεκριμένα αναφέρονται τα εξής: 

«3. Προϋπόθεση για την αμοιβή μέλους Δ.Ε.Π. για τη 
συμμετοχή του σε Π.Μ.Σ., με τη μορφή μαθήματος, σε¬ 
μιναρίου ή εργαστηρίου, αποτελεί η διδασκαλία χωρίς 
αμοιβή, επιπλέον των νομίμων υποχρεώσεων του, ενός 
μαθήματος, σεμιναρίου ή εργαστηρίου, αντίστοιχα, σε 
τουλάχιστον ένα Π.Μ.Σ. τουΤμήματος του ή άλλουΤμή- 
ματος του ίδιου ή άλλου Α.Ε.Ι., εφόσον στο Τμήμα του 
δεν λειτουργεί Π.Μ.Σ. Η αμειβόμενη και η χωρίς αμοιβή 
διδασκαλία είναι ίσης διάρκειας και παρέχονται μέσα 
στο ίδιο ή άλλο ακαδημαϊκό εξάμηνο, σε κάθε, όμως, 
περίπτωση μέσα στο ίδιο ακαδημαϊκό έτος. Οι παρα¬ 
πάνω προϋποθέσεις δεν ισχύουν για όσα μέλη Δ.Ε.Π. 
έχουν νόμιμες υποχρεώσεις δέκα (10) τουλάχιστον ωρών 
εβδομαδιαίας διδακτικής απασχόλησης. 

4. Η αμοιβή των μελών Δ.Ε.Π. για την με οποιονδήποτε 
τρόπο συμμετοχή τους σε ένα ή περισσότερα Π.Μ.Σ. δεν 
υπερβαίνει ανά μήνα το τριάντα τοις εκατό (30%) των μη¬ 
νιαίων τακτικών αποδοχών τους, όπως αυτές έχουν κα¬ 
θοριστεί στην παρ. 10 του άρθρου 153 του ν. 4472/2017. 

Η συμμετοχή σε Π.Μ.Σ. σε καμία περίπτωση δεν συνι- 
στά επιχειρηματική δραστηριότητα ή άσκηση ελευθέρι¬ 
ου επαγγέλματος κατά την έννοια της περίπτωσης θ’ της 
παρ. 2 του άρθρου 23 του ν. 4009/2011 και του άρθρου 
99 του ν. 4310/2014 (Α' 258)». 

δ) Ομότιμοι Καθηγητές και Αφυπηρετήσαντα μέλη ΔΕΠ 
του οικείου Τμήματος, σύμφωνα με τη διάταξη της παρ. 6 
του άρθρου 36 του ν. 4485/2017, η οποία ορίζει: «Ομότιμοι 
καθηγητές και αφυπηρετήσαντα μέλη Δ.Ε.Π. των Α.Ε.Ι. δι¬ 
δάσκουν στα Π.Μ.Σ., σύμφωνα με όσα ορίζονται στην παρ. 
8 του άρθρου 16 του ν. 4009/2011 και στον Κανονισμό 
Μεταπτυχιακών Σπουδών και υπάγονται στις διατάξεις 
των παραγράφων 3 και 4» και τη διάταξη της παρ. 1 κ) 
του άρθρου 45 του ν. 4485/2017, η οποία αναφέρει ότι ο 
Κανονισμός Μεταπτυχιακών Σπουδών κάθε Π.Μ.Σ. ορίζει 
μεταξύ άλλων τους ειδικότερους όρους και τις προϋπο¬ 
θέσεις συμμετοχής αφυπηρετησάντων μελών Δ.Ε.Π. σε 
Π.Μ.Σ., σύμφωνα με την παράγραφο 6 του άρθρου 36. 

Σύμφωνα με τη διάταξη του άρθρου 16 παρ. 8 του 
ν. 4009/2011 «Οι συνταξιούχοι καθηγητές που απασχο¬ 
λούνται στα προγράμματα του προηγούμενου εδαφίου 
αμείβονται μόνο από ίδιους πόρους του ιδρύματος». 

Σημείωση: Βλ. και άρθρο 69 του ν. 4386/2016, το οποίο 
αναφέρεται σε ομότιμους καθηγητές για διδασκαλία χω¬ 
ρίς αμοιβή. 

Με αιτιολογημένη απόφαση της η Συνέλευση του 
Τμήματος, σε περίπτωση που δεν επαρκεί το διδακτικό 
προσωπικό των κατηγοριών που αναφέρονται παραπά¬ 
νω, μπορεί να αποφασίσει: 

- την ανάθεση διδακτικού έργου σε μέλη ΔΕΠ άλλων 
Τμημάτων του ίδιου Α.Ε.Ι. ή 

- την πρόσκληση μελών ΔΕΠ άλλων Α.Ε.Ι. ή ερευ¬ 
νητών από ερευνητικά κέντρα του άρθρου 13 Α του 
ν. 4310/2014 (Α' 258), συμπεριλαμβανομένων των ερευ¬ 
νητικών κέντρωντης Ακαδημίας Αθηνών καιτου Ιδρύμα¬ 
τος Ιατροβιολογικών Ερευνών της Ακαδημίας Αθηνών. 

Π 

- νέες προσλήψεις/συμβάσεις σύμφωνα με τις διατά¬ 
ξεις του άρθρου 36 του ν. 4485/2017. 

Επιπλέον, η Συνέλευση του οικείου Τμήματος με απόφα¬ 
ση της, έχοντας υπόψη την εισήγηση του Διευθυντή του 
Π.Μ.Σ., μπορεί να καλέσει, ως επισκέπτες, καταξιωμένους/ 
ες επιστήμονες που έχουν θέση ή προσόντα καθηγητή/ 
τριας ή ερευνητή/τριας σε ερευνητικό κέντρο, καλλιτέχνες 
ή επιστήμονες αναγνωρισμένου κύρους με εξειδικευμένες 
γνώσεις ή σχετική εμπειρία στο γνωστικό αντικείμενο του 
Π.Μ.Σ. από τη ν η μεδαπή ή την αλλοδαπή, σύμφωνα με τα 
οριζόμενα στην παρ. 5 του άρθρου 36 του ν. 4485/2017. 

Φροντιστηριακές ασκήσεις στο πλαίσιο μαθημάτων 
του Π.Μ.Σ. μπορούν να ανατίθενται, εκτός των ανωτέρω, 
και σε μέλη του διδακτικού προσωπικού καθώς και σε 
υποψήφιους/ες διδάκτορες των οικείων προς το Πρό¬ 
γραμμα Τμημάτων του Δημοκρίτειου Πανεπιστημίου 
Θράκης ή άλλων συναφώνΤμημάτων του Δημοκρίτειου 
Πανεπιστημίου Θράκης ή άλλου Α.Ε.Ι. 

Η Συνέλευση του Τμήματος ή/και η Διεύθυνση του 
Π.Μ.Σ. δεν είναι υποχρεωμένες να αναθέτουν διδασκαλία 
σε όλα τα μέλη Δ.Ε.Π.τουΤμήματος, ούτε τα μέλη Δ.Ε.Π. 
είναι υποχρεωμένα να παρέχουν τις υπηρεσίες τους στα 
Π.Μ.Σ, αν καλύπτουν τις υπό του νόμου προβλεπόμενες 
υποχρεώσεις τους στα προπτυχιακά προγράμματα του 
Ιδρύματος. 

Σε κάθε περίπτωση, η ανάθεση διδασκαλίας των μα¬ 
θημάτων, σεμιναρίων και ασκήσεων του Π.Μ.Σ. αποφα- 
σίζεται από τη Συνέλευση του Τμήματος, ύστερα από 
εισήγηση τηςΣ.Ε. 

Στις υποχρεώσεις των διδασκόντων περιλαμβάνονται 
μεταξύ άλλων η περιγραφή του μαθήματος ή των δια¬ 
λέξεων, η παράθεση σχετικής βιβλιογραφίας, ο τρόπος 
εξέτασηςτου μαθήματος, η επίβλεψη της διπλωματικής 
εργασίας, η επικοινωνία μετους/τις μεταπτυχιακούς/κές 
φοιτητές/τριες. 

Άρθρο 18 

Διοικητική Υποστήριξη 

1. Διεύθυνση Προγραμμάτων Μεταπτυχιακών Σπου- 
δών-Υποχρεώσεις Διευθυντή/ριας 

α) Δημιουργείται θέση Διευθυντή/ριας για κάθε Π.Μ.Σ. 
στο Τμήμα εκείνο του Δημοκρίτειου Πανεπιστημίου 
Θράκης το οποίο έχει την ευθύνη οργάνωσης και λει¬ 
τουργίας του. 


β) Ο/Η Διευθυντής/ρια κάθε Π.Μ.Σ. είναι μέλος τηςΣ.Ε. 
και ορίζεται μαζί με τον Αναπληρωτή του/της, με από¬ 
φαση της Συνέλευσης του Τμήματος για διετή θητεία. 

γ) Ο/Η Διευθυντής/ια προεδρεύει της Σ.Ε., είναι μέλος 
Δ.Ε.Π., Καθηγητής πρώτης βαθμίδας ή της βαθμίδαςτου 
Αναπληρωτή Καθηγητή, του ιδίου ή συναφούς γνωστι¬ 
κού αντικειμένου με το γνωστικό αντικείμενο του Π.Μ.Σ. 

δ) Τα καθήκοντα του/της ορίζονται στο νόμο και στον 
Κανονισμό Μεταπτυχιακών Σπουδών. Ο/Η Διευθυντής/ια 
του Π.Μ.Σ. εισηγείται στα αρμόδια όργανα του Ιδρύματος 
για κάθε θέμα που αφορά στην αποτελεσματική λειτουρ¬ 
γία του προγράμματος. Ο/Η Διευθυντής/ρια δεν μπορεί 
να έχει περισσότερες από δύο (2) συνεχόμενες θητείες 
και δεν δικαιούται επιπλέον αμοιβής για το διοικητικό 
του/της έργο ως Διευθυντής. 

ε) Ο/Η Διευθυντής/ια του Π.Μ.Σ επιπλέον είναι αρμό- 
διος/α μετά τη λήξη της θητείας της Σ.Ε. για τη σύνταξη 
του απολογισμού του Προγράμματος του ερευνητικού 
και εκπαιδευτικού έργου του Π.Μ.Σ., καθώς και των λοι¬ 
πών δραστηριοτήτων του, με στόχο την αναβάθμιση των 
σπουδών, την καλύτερη αξιοποίηση του ανθρώπινου 
δυναμικού, τη βελτιστοποίηση των υφιστάμενων υποδο¬ 
μών και την κοινωνικά επωφελή χρήση των διαθέσιμων 
πόρων του Π.Μ.Σ. Ο απολογισμός κατατίθεται στο οικείο 
Τμήμα, στο οποίο ανήκει το Π.Μ.Σ. 

Για την κατάρτιση και υλοποίηση του απολογισμού 
ο/η Διευθυντής/ια επικουρείται από το διαχειριστή του 
συγκεκριμένου Π.Μ.Σ. ο οποίος έχει ορισθεί από τον 
Ειδικό Λογαριασμό Κονδυλίων Έρευνας του Δημοκρί- 
τειου Πανεπιστημίου Θράκης και είναι αρμόδιος/α για 
το Π.Μ.Σ., καθώς και από το διοικητικό προσωπικό του 
Πανεπιστημίου ή και εξωτερικούς συνεργάτες. 

Για το Π.Μ.Σ. κατά την ίδρυσή του στην εισήγηση της 
Συνέλευσης του Τμήματος σύμφωνα με τη διάταξη της παρ. 
2θ του άρθρου 32 του ν. 4485/2017 θα συμπεριλαμβάνεται 
ο αναλυτικός προϋπολογισμός, συμπεριλαμβανομένου του 
αναλυτικού λειτουργικού κόστους του προγράμματος, τις 
πηγές χρηματοδότησης και τους εν γένει πόρους της λει¬ 
τουργίας του. Επίσης στην παρ. 3 του ιδίου άρθρου ορίζεται 
ότι η εισήγηση συνοδεύεται μεταξύ άλλων από αναλυτικό 
προϋπολογισμό λειτουργίας κατ’ έτος και για πέντε (5) συνε¬ 
χή έτη, καθώς και έκθεση βιωσιμότητας του προγράμματος, 
ο τρόπος των οποίων ορίζεται με απόφαση του Υπουργού 
Παιδείας, Έρευνας και Θρησκευμάτων, που δημοσιεύεται 
στην εφημερίδα της Κυβερνήσεως. 

στ) Ο/Η Διευθυντής/ια του Π.Μ.Σ., ως Επιστημονικά 
Υπεύθυνος/η του αντίστοιχου έργου, εκδίδει και υπο¬ 
γράφει τις εντολές πληρωμής των σχετικών δαπανών και 
συνυπογράφει τις συμβάσεις ανάθεσης έργου, σύμφωνα 
με τον εγκεκριμένο προϋπολογισμό. Επιπλέον, ο/η Επι¬ 
στημονικά Υπεύθυνος/η ευθύνεται για την ορθή υλο¬ 
ποίηση και πιστοποίηση του φυσικού αντικειμένου του 
Π.Μ.Σ. και τη σκοπιμότητα των δαπανών που συνδέονται 
με την εκτέλεση του και παρακολουθεί το οικονομικό 
αντικείμενο του. 

ζ) Οι εκπρόσωποι των Τμημάτων στην Ε.Δ.Ε. έχουν 
υποχρέωση να ενημερώνουν τις Συνελεύσεις των Τμη¬ 
μάτων, όταν αυτό τους ζητηθεί από τον/ην Πρόεδρο 
εκάστου Τμήματος. 

η) Ο/Η Διευθυντής/ια του Π.Μ.Σ. ή του Δ.Π.Μ.Σ θα πρέ¬ 
πει να είναι διαθέσιμος/η για ενημέρωση, αν ζητηθεί, της 
Συνέλευσης ή σε περίπτωση Δ.Π.Μ.Σ. των Συνελεύσεων 
των Τμημάτων που συμπράττουν στο Πρόγραμμα για 
κάθε θέμα που αφορά στην αποτελεσματική λειτουρ¬ 
γία του. Ο/Η Διευθυντής/ια του Π.Μ.Σ. ή του Δ.Π.Μ.Σ. 
εισηγείται στη Συνέλευση ή στην Ε.Δ.Ε. για τα θέματα 
της αρμοδιότητας της και μεριμνά για την εφαρμογή 
των αποφάσεων της. 

2. Υποχρεώσεις Γραμματείας 

Το Τμήμα στο οποίο ανήκει το Π.Μ.Σ. αναλαμβάνει 
και τη διοικητική υποστήριξη του Προγράμματος στην 
περίπτωση Διατμηματικού Π.Μ.Σ. Η σχετική ρύθμιση 
προβλέπεται στην ιδρυτική απόφαση εκάστου Π.Μ.Σ. 

Οι διοικητικοί υπάλληλοι που υποστηρίζουν τα Π.Μ.Σ. 
εκτός ωρών εργασίας τους στο Πανεπιστήμιο, καθώς και 
αυτοί στους οποίους έχει ανατεθεί έργο σχετικά με τα 
Π.Μ.Σ., δύνανται να αμείβονται για πρόσθετη εργασία 
(πέραν των συμβατικών τους υποχρεώσεων της κύριας 
απασχόλησης) που παρέχουν. 

Άρθρο 19 

Υλικοτεχνική Υποδομή 

Για την υλοποίηση του Π.Μ.Σ. «Από το Γονιδίωμα στο 
Φαινότυπο: Πειραματικές Γενετικές Προσεγγίσεις», η 
απαραίτητη υλικοτεχνική υποδομή διατίθεται από την 
υπάρχουσα σύγχρονη υλικοτεχνική υποδομή που δι¬ 
αθέτει το Τμήμα. Τα μαθήματα γίνονται σε ειδικά δια¬ 
μορφωμένες αίθουσες του κτηρίου του Τμήματος που 
είναι εξοπλισμένες με σύγχρονα οπτικοακουστικά μέσα. 
Ανάλογα με τις ανάγκες κάθε μαθήματος, οι φοιτητές 
μπορούν να χρησιμοποιούν την αίθουσα ηλεκτρονικών 
υπολογιστών και τα εκπαιδευτικά εργαστήρια του Τμή¬ 
ματος. Τέλος, το Π.Μ.Σ. δύναται να χρησιμοποιήσει την 
οργανωμένη βιβλιοθήκη των Σχολών Υγείας του Δ.Π.Θ. 
και να επωφελείται από τη Δομή Απασχόλησης και Στα¬ 
διοδρομίας του Ιδρύματος. 

Άρθρο 20 

Χρηματοδότηση - Οικονομική Διαχείριση Π.Μ.Σ. 

Η χρηματοδότηση των Π.Μ.Σ. προέρχεται από: 
α) τον προϋπολογισμό του Α.Ε.Ι. και των συνεργαζό- 
μενων για την οργάνωση του φορέων σύμφωνα με το 
άρθρο 43 του ν. 4485/2017, 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α' της παρ. 1 του άρθρου 14 του 
ν. 4270/2014 (Α 143), ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) των Α.Ε.Ι., 
ζ) κάθε άλλη νόμιμη αιτία. 

η) σε αιτιολογημένες περιπτώσεις, κατά τις οποίες τα 
λειτουργικά έξοδα ενός Π.Μ.Σ. δεν καλύπτονται εξ ολο¬ 
κλήρου από τις ως άνω πηγές χρηματοδότησης, μέρος 


των λειτουργικών του εξόδων μπορεί να καλύπτεται από 
τέλη φοίτησης. 

Για τη χρηματοδότηση του ΑΕΙ., για τη λειτουργία 
Π.Μ.Σ., από τον προϋπολογισμό του Υπουργείου Παι¬ 
δείας, Έρευνας και Θρησκευμάτων προσμετράται θετικά 
το γεγονός της λειτουργίας Π.Μ.Σ. χωρίς τέλη φοίτησης. 

Η διαχείριση των εσόδων των Π.Μ.Σ. γίνεται από τον 
Ε.Λ.Κ.Ε. και κατανέμεται ως εξής: 

α) Εβδομήντα τοις εκατό (70%) λειτουργικά έξοδα 
του προγράμματος τα οποία κατανέμονται σε δαπάνες 
διδασκαλίας, διοικητικής και τεχνικής υποστήριξης, 
μετακινήσεων, εξοπλισμού, λογισμικού, αναλώσιμων, 
χορήγησης υποτροφιών σε μεταπτυχιακούς φοιτητές και 
λοιπές δαπάνες. Οι δαπάνες αποζημίωσης του τακτικού 
διδακτικού, τεχνικού και διοικητικού προσωπικού των 
Ιδρυμάτων αφορά σε εργασία που υπερβαίνει τις κατά 
νόμο υποχρεώσεις τους. 

β) Τριάντα τοις εκατό (30%) για κάλυψη λειτουργικών εξό¬ 
δων του Ιδρύματος, με προτεραιότητα στην κάλυψη των 
αναγκών των Π.Μ.Σ. που λειτουργούν χωρίςτέλη φοίτησης. 

Σύμφωνα με την παρ. 5 του άρθρου 37 του ν. 4485/2017 
η κατανομή της παραγράφου 4 του ιδίου άρθρου, δη¬ 
λαδή 70% και 30%, δεν ισχύει στην περίπτωση δωρεάς, 
κληροδοτήματος ή χορηγίας για συγκεκριμένο σκοπό, 
καθώς και για κρατικές επιχορηγήσεις. 

ΤοΤμήμα οφείλει ετησίως να δημοσιεύει, με ανάρτηση 
στην ιστοσελίδα του, απολογισμό εσόδων-εξόδων του 
Π.Μ.Σ., με αναγραφή της κατανομής των δαπανών ανά 
κατηγορία και ιδίως το ύψος των τελών φοίτησης, των 
αμοιβών των διδασκόντων στα Π.Μ.Σ. και του αριθμού 
των διδασκόντων που τις εισέπραξαν. 

Η οικονομική διαχείριση κάθε Π.Μ.Σ. αποτελεί ξεχω¬ 
ριστό έργο που υλοποιείται από τον Ειδικό Λογαριασμό 
Κονδυλίων Έρευνας του Δημοκρίτειου Πανεπιστημίου 
Θράκης και γίνεται σύμφωνα με τους σκοπούς του Π.Μ.Σ. 
και το νομικό πλαίσιο λειτουργίας του Ειδικού Λογαρια¬ 
σμού Κονδυλίων Έρευνας του Δ.Π.Θ. Ως κύκλος Π.Μ.Σ. 
νοείται η οριζόμενη από την Ιδρυτική Απόφαση του κάθε 
Π.Μ.Σ. συνολική διάρκεια του. 

Η οικονομική διαχείριση κάθε υλοποιούμενου έργου 
Π.Μ.Σ. πραγματοποιείται από τον Ειδικό Λογαριασμό 
Κονδυλίων Έρευνας του Δημοκρίτειου Πανεπιστημίου 
Θράκης με βάση τον προϋπολογισμό του, ο οποίος 
εγκρίνεται από τη Σύγκλητο ύστερα από πρόταση της 
αρμόδιας Συνέλευσης τουΤμήματος ή της Ε.Δ.Ε. σε περί¬ 
πτωση Διατμηματικού ή Διιδρυματικου Προγράμματος 
και κατόπιν αποδοχής του αιτήματος ανάληψης της οι¬ 
κονομικής διαχείρισης του από την Επιτροπή Ερευνών 
του Δημοκρίτειου Πανεπιστημίου Θράκης. 

Επιστημονικά Υπεύθυνος των υλοποιούμενων έργων 
του Π.Μ.Σ. ορίζεται ο Διευθυντής εκάστου Π.Μ.Σ., ο οποί¬ 
ος αναλαμβάνει τα καθήκοντα τις υποχρεώσεις και τις 
αρμοδιότητες του Επιστημονικά Υπευθύνου όπως προσ¬ 
διορίζονται στο Νόμο 4485/2017 και στον εγκεκριμένο 
από τη Σύγκλητο Οδηγό Διαχείρισης και Χρηματοδότη¬ 
σης του Ειδικού Λογαριασμού Κονδυλίων Έρευνας του 
Δημοκρίτειου Πανεπιστημίου Θράκης. 

Για την αποτελεσματική υλοποίηση του εγκεκριμένου 
από την αρμόδια Συνέλευση τουΤμήματος ή Ε.Δ.Ε., σε 

περίπτωση Διατμηματικού ή Διιδρυματικού Προγράμ¬ 
ματος, προϋπολογισμού του Π.Μ.Σ. και την προσαρμογή 
αυτού στις εκάστοτε ανάγκες ο Διευθυντής του Π.Μ.Σ. 
και Επιστημονικός Υπεύθυνος του Έργου, δύναται, κα¬ 
τόπιν προηγούμενης σύμφωνης γνώμης των παραπάνω 
αρμοδίων οργάνων, να αιτείται προς την Επιτροπή Ερευ¬ 
νών προς έγκριση την αυξομείωση ή και την ανακατα¬ 
νομή των προϋπολογισθέντων ποσών στην κάθε κατη¬ 
γορία δαπάνης του προϋπολογισμού. Στην περίπτωση 
τροποποίησης των τελών φοίτησης προσαπαιτειται η 
δημοσίευση της σχετικής τροποποίησης στην Εφημε¬ 
ρίδα της Κυβερνήσεως. 

Άρθρο 21 

Λογοκλοπή 

Ο/Η μεταπτυχιακός/κή φοιτητής/τρια καταθέτοντας 
οποιαδήποτε μεταπτυχιακή εργασία είναι υποχρεωμέ¬ 
νος/η να αναφέρει αν χρησιμοποίησε το έργο και τις 
απόψεις άλλων. 

Η αντιγραφή θεωρείται σοβαρό ακαδημαϊκό παρά¬ 
πτωμα. Λογοκλοπή θεωρείται η αντιγραφή εργασίας 
κάποιου/ας άλλου/ης, καθώς και η χρησιμοποίηση ερ¬ 
γασίας άλλου/ης -δημοσιευμένης ή μη- χωρίς τη δέου¬ 
σα αναφορά. Η παράθεση οποιοσδήποτε υλικού τεκμη¬ 
ρίωσης, ακόμη και από μελέτες του/της ιδίου/ας του/ 
της υποψηφίου/ας, χωρίς σχετική αναφορά, μπορεί να 
στοιχειοθετήσει απόφαση της Συνέλευσης του οικείου 
Τμήματος για διαγραφή του/της. 

Στις παραπάνω περιπτώσεις, μετά από αιτιολογημένη 
εισήγηση του/της επιβλέποντος/σας Καθηγητή/τριας, 
η Συνέλευση του οικείου Τμήματος ή η Ε.Δ.Ε. μπορεί να 
αποφασίσει τη διαγραφή του/της. 

Οποιοδήποτε παράπτωμα ή παράβαση ακαδημαϊκής 
δεοντολογίας παραπέμπεται στη Συντονιστική Επιτροπή 
του Π.Μ.Σ. για κρίση και εισήγηση για αντιμετώπιση του 
προβλήματος στη Συνέλευση του Τμήματος. 

Ως παραβάσεις θεωρούνται και τα παραπτώματα της 
αντιγραφής ή της λογοκλοπής και γενικότερα κάθε πα¬ 
ράβαση των διατάξεων περί πνευματικής ιδιοκτησίας 
από μεταπτυχιακό/κή φοιτητή/τρια κατά τη συγγραφή 
εργασιών στο πλαίσιο των μαθημάτων ή την εκπόνηση 
μεταπτυχιακής διπλωματικής εργασίας. 

Άρθρο 22 

Ιστοσελίδα των Π.Μ.Σ. 

Κάθε Π.Μ.Σ. έχει την ιστοσελίδα του στην Ελληνική και 
Αγγλική γλώσσα, ή και σε οποιαδήποτε άλλη γλώσσα κρί¬ 
νει το Τμήμα, ιδιαίτερα στις περιπτώσεις Προγραμμάτων 
σε συνεργασία με Πανεπιστήμια του εξωτερικού. Η επί¬ 
σημη ιστοσελίδα εκάστου Π.Μ.Σ. ενημερώνεται διαρκώς 
και περιέχει όλες τις πληροφορίες και ανακοινώσειςτου 
Προγράμματος και αποτελεί τον επίσημο χώρο ενημέ¬ 
ρωσης των φοιτητών και φοιτητριών. 

Άρθρο 23 

Αξιολόγηση των Π.Μ.Σ. 

1. Στο τέλος κάθε εξαμήνου, πραγματοποιείται αξιο¬ 
λόγηση κάθε μαθήματος και κάθε διδάσκοντος/ουσας 
από τους μεταπτυχιακούς/ές φοιτητές/τριες, οι οποίοι/ες, 


σύμφωνα με τα προβλεπόμενα στο εσωτερικό σύστημα 
διασφάλισης ποιότητας του Ιδρύματος, με τη λήξη κάθε 
μαθήματος αξιολογούν συνολικά το μάθημα ως προς το 
περιεχόμενο, τον τρόπο διδασκαλίας, τα προτεινόμενα 
συγγράμματα κ.τ.λ. 

Με ευθύνη του Διευθυντή του Π.Μ.Σ. διοργανώνονται 
ημερίδες με αντικείμενο τη συζήτηση-μελέτη των μαθη¬ 
μάτων του Π.Μ.Σ. και των περιεχομένων του, ώστε να 
εκτιμάται μεταξύ άλλων ο βαθμός στον οποίο συνδέεται 
το πρόγραμμα με την πρόοδο της επιστήμης, την αγορά 
εργασίας και τις ανάγκες της κοινωνίας γενικότερα. 

2. Κατά τη λήξη της θητείας της Σ.Ε., με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη αξι¬ 
οποίηση του ανθρώπινου δυναμικού, τη βελτιστοποίηση 
των υφιστάμενων υποδομών και την κοινωνικά επωφελή 
χρήση των διαθέσιμων πόρων του Π.Μ.Σ. Ο απολογισμός 
κατατίθεται στο οικείοΤμήμα, στο οποίο ανήκει το Π.Μ.Σ. 

3. Εκτός από τις διαδικασίες εσωτερικής και εξωτε¬ 
ρικής αξιολόγησης, καθώς και διασφάλισης και πιστο¬ 
ποίησης της ποιότητας, οι οποίες προβλέπονται στο 
ν. 4009/2011 (Α’ 189), εξωτερική ακαδημαϊκή αξιολόγηση 
των Π.Μ.Σ. κάθε Σχολής, διενεργεί εξαμελής Επιστημο¬ 
νική Συμβουλευτική Επιτροπή (Ε.Σ.Ε.). 

4. Με απόφαση της οικείας Κοσμητείας συγκροτείται 
μία Ε.Σ.Ε. για τα Π.Μ.Σ. και τις διδακτορικές σπουδές 
κάθεΤμήματος και τα μέλη της επιλέγονται από σχετικό 
Μητρώο αξιολογητών που τηρείται σε κάθε Σχολή. Για 
την κατάρτιση του Μητρώου κάθε Τμήμα προτείνει, με 
τεκμηριωμένη εισήγηση της ΣυνέλευσηςτουΤμήματος, 
τρία (3) μέλη από την ημεδαπή ή την αλλοδαπή. Λοιπές 
λεπτομέρειες ως προς την κατάρτιση και επικαιροποίηση 
του Μητρώου, ορίζονται με απόφαση της Συγκλήτου 
που δημοσιεύεται στην Εφημερίδα της Κυβερνήσεως. Η 
απόφαση συγκρότησης της Ε.Σ.Ε. εκδίδεται ύστερα από 
διαβούλευση με τους Προέδρους των Τμημάτων, αφού 
προηγουμένως έχει διερευνηθεί η διαθεσιμότητα των 
υποψηφίων, και αφορά, κατά προτίμηση, σε υποψηφί- 
ους/ες ίδιου ή συναφούς γνωστικού αντικειμένου μετά 
γνωστικά αντικείμενα που θεραπεύουν τα υπό αξιολό¬ 
γηση προγράμματα σπουδών και που έχουν διακριθεί 
για το ερευνητικό τους έργο. 

5. Τα μέλη των Ε.Σ.Ε. στην αρχή της θητείας τους ενη¬ 
μερώνονται για κάθε θέμα που αφορά στα Π.Μ.Σ., κα¬ 
θώς και στις διδακτορικές σπουδές που εκπονούνται 
στα αντίστοιχα Τμήματα της Σχολής, όπως τα γνωστικά 
αντικείμενα που θεραπεύουν, τον αριθμό των φοιτητών/ 
τριών, τους κανόνες επιλογής, το λειτουργικό κόστος 
και τα τέλη φοίτησης. Ειδικότερα, ο απολογισμός της 
παραγράφου 2 με ευθύνη της Κοσμητείας αποστέλλεται 
αμελλητί στα μέλη της οικείας Ε.Σ.Ε. 

6. Ανά πενταετία τα μέλη των Ε.Σ.Ε. επισκέπτονται τις 
εγκαταστάσεις του οικείουΤμήματοςγια επαρκές χρονι¬ 
κό διάστημα, κατά το οποίο συναντώνται και συζητούν 
με εκπροσώπους των διδασκόντων/ουσών και των φοι- 
τητών/τριών, καθώς και με τους Διευθυντές και τα μέλη 
των συλλογικών οργάνων των Π.Μ.Σ., προκειμένου να 

διαμορφώσουν την τελική έκθεση αξιολόγησης. Η τελι¬ 
κή έκθεση αξιολόγησης, η οποία περιέχει και προτάσεις 
για τη συνεχή βελτίωση των προγραμμάτων σπουδών, 
υποβάλλεται στην Κοσμητεία, στο οικείο Τμήμα και στη 
Σύγκλητο, προκειμένου να τη συνεκτιμήσει για τη συνέ¬ 
χιση ή μη της λειτουργίας των Π.Μ.Σ., σύμφωνα με την 
παράγραφο 8 του άρθρου 32. 

7. Στα μέλη των Ε. Σ. Ε. καταβάλλονται δαπάνες μετα¬ 
κίνησης σύμφωνα με τα οριζόμενα στην υποπαράγραφο 
Δ9 της παρ. Δ' του άρθρου 2 του ν. 4336/2015. 

8. Ο απολογισμός και οι αξιολογήσεις του παρόντος 
άρθρου δημοσιοποιούνται στο διαδικτυακό τόπο των 
Ιδρυμάτων και κοινοποιούνται, με ευθύνη της Κοσμη¬ 
τείας, στον Υπουργό Παιδείας, Έρευνας και Θρησκευ¬ 
μάτων, λαμβάνονται δε υπόψη στις διαδικασίες εξωτε¬ 
ρικής αξιολόγησης και πιστοποίησης της ποιότητας του 
ν. 4009/2011. 

9. Οι Σχολές οφείλουν να καταρτίσουν το Μητρώο 
αξιολογητών και να συγκροτήσουν την Επιστημονική 
Συμβουλευτική Επιτροπή (Ε.Σ.Ε.), σύμφωνα με τις πα¬ 


ραγράφους 3 και 4 του άρθρου 44 έως τον Σεπτέμβριο 
του έτους 2018, άλλως μέσα σε προθεσμία δύο (2) μηνών 
από την ίδρυση κάθε Π.Μ.Σ. 

Άρθρο 24 

Μεταβατικές και Ειδικές διατάξεις 
Οι φοιτητές/τριες που έχουν ήδη εγγράφει σε Π.Μ.Σ. 
κατά την έναρξη ισχύος του ν. 4485/2017, καθώς και οι 
φοιτητές/τριες που εγγράφονται και αρχίζουν τη φοί¬ 
τηση το ακαδημαϊκό έτος 2017-2018 σε Π.Μ.Σ. ιδρυθέν 
έως τη δημοσίευση του ν. 4485/2017, συνεχίζουν και 
ολοκληρώνουν το πρόγραμμα, σύμφωνα με τις ισχύου- 
σες, έως την έναρξη ισχύος του ν. 4485/2017, διατάξεις 
(άρθρο 85 παρ. 2β του ν. 4485/2017). 

Οποιοδήποτε θέμα προκόψει στο μέλλον που δεν 
καλύπτεται από τη σχετική νομοθεσία ή τον παρόντα 
Κανονισμό Μεταπτυχιακών Σπουδών, θα αντιμετωπιστεί 
με αποφάσεις της Συνέλευσης του Τμήματος και της Συ¬ 
γκλήτου του Ιδρύματος μετροποποίησητου Κανονισμού 
και δημοσίευση στην Εφημερίδα της Κυβερνήσεως. 

ΠΑΡΑΡΤΗΜΑΤΑ 

(ως αναπόσπαστο μέρος του Κανονισμού 
Μεταπτυχιακών Σπουδών) 

1) Τύπος Διπλώματος Μεταπτυχιακών Σπουδών (Δ.Μ.Σ.) των 
Π.Μ.Σ. του Δ.Π.Θ. 

2) Τύπος Διπλώματος Μεταπτυχιακών Σπουδών Διιδρυματικού - 
Διατμηματικού Π.Μ.Σ. (Δ.Δ.Π.Μ.Σ.) 

3) Τύπος Πιστοποιητικού ολοκλήρωσης Μεταπτυχιακών Σπουδών 

4) Τύπος Βεβαίωσης Αναλυτικής Βαθμολογίας Μεταπτυχιακού 
Φοιτητή Π.Μ.Σ. Τμήματος του Δ.Π.Θ. 

5) Τύπος Βεβαίωσης Αναλυτικής Βαθμολογίας Μεταπτυχιακού 
Φοιτητή Διιδρυματικού-Διατμηματικού Π.Μ.Σ. (Δ.Δ.Π.Μ.Σ.) 


6) Απονομή Διπλώματος Μεταπτυχιακών Σπουδών. Τελετή 
ανακήρυξης (Σχέδιο) 

1. Τύπος Διπλώματος Μεταπτυγιακών Σπουδών (Δ.Μ.Σ.) των Π.Μ.Σ. του Δ.Π.Θ. 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ (όνομα Σχολής) 

ΤΜΗΜΑ (όνομα Τμήματος) 

ΔΙΠΛΩΜΑ 

ΜΕΤΑΠΤΥΧΙΑΚΩΝ ΣΠΟΥΔΩΝ 

(κύριο επιστημονικό αντικείμενο) 

Ο/Η (ονοματεπώνυμο) του (πατρώνυμο) από (όνομα πόλης) πτυχιούχος του Τμήματος 
(όνομα Τμήματος) μετά την επιτυχή παρακολούθηση των μαθημάτων του 
Προγράμματος Μεταπτυχιακών Σπουδών με τίτλο (τίτλος Π.Μ.Σ.) του Τμήματος 
(όνομα Τμήματος) του Δημοκριτείου Πανεπιστημίου Θράκης και την ολοκλήρωση των 
προβλεπόμενων από το νόμο δοκιμασιών στις (ημερομηνία), κρίθηκε άξιος/α του 
Διπλώματος Μεταπτυχιακών Σπουδών, στην Κατεύθυνση (ονομασία Κατεύθυνσης) 
με το βαθμό: 


«ΑΡΙΣΤΑ» εννέα (9) 

Σε πίστωση των ανωτέρω 
εκδίδεται το παρόν δίπλωμα 
Πόλη (όνομα πόλης) Ημερομηνία (ημέρα-μήνας-έτος) 


Ο ΠΡΥΤΑΝΗΣ 
ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ 
ΘΡΑΚΗΣ 


Ο ΠΡΟΕΔΡΟΣ ΤΟΥ ΤΜΗΜΑΤΟΣ 
(όνομα Τμήματος) 

ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ 
ΘΡΑΚΗΣ 

Ο ΓΡΑΜΜΑΤΕΑΣ ΤΟΥ ΤΜΗΜΑΤΟΣ 


(όνομα Τμήματος) 

ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ 
ΘΡΑΚΗΣ 

2, Τύπος Διπλώματος Μεταπτυγιακών Σπουδών Δηδρυματικού -Διατμη μαζικού Π.Μ,Σ, 

(Δ.Δ.Π.Μ.ΣΛ 


ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ (όνομα Σχολής) 

ΤΜΗΜΑ (όνομα Τμήματος) 

ΣΥΝΕΡΓΑΖΟΜΕΝΟ ΠΑΝΕΠΙΣΤΗΜΙΟ 


(όνομα συνεργαζόμενού Πανεπιστημίου) 
(έμβλημα συνεργαζόμενού Πανεπιστημίου) 
ΣΧΟΛΗ (όνομα Σχολής) 

ΤΜΗΜΑ (όνομα Τμήματος) 
ΔΙΙΔΡΥΜΑΤΙΚΟ - ΔΙΑΤΜΗΜΑΤΙΚΟ 

ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ 
(τίτλος Π.Μ.Σ.) 

ΔΙΠΛΩΜΑ 

ΜΕΤΑΠΤΥΧΙΑΚΩΝ ΣΠΟΥΔΩΝ 


(κύριο επιστημονικό αντικείμενο) 

Ο/Η (ονοματεπώνυμο) ΤΟΙ) (πατρώνυμο) (ΧΤΙΟ (όνομα πόλης) πτυχίΟυχΟς ΤΟΙ) 

Τμήματος (όνομα Τμήματος) μετά την επιτυχή παρακολούθηση των 
μαθημάτων του Προγράμματος Μεταπτυχιακών Σπουδών με 
τίτλο (τίτλος π.μ.ς.) του Τμήματος (όνομα Τμήματος) τΟΟ Δημοκριτείου 
Πανεπιστημίου Θράκης και του Τμήματος (όνομα Τμήματος) τΟΟ 
Πανεπιστημίου (όνομα Πανεπιστημίου) και την ολοκλήρωση των 
προβλεπόμενων από το νόμο δοκιμασιών στις (ημερομηνία'), κρίθηκε 
άξιος/α του Διπλώματος Μεταπτυχιακού Σπουδών, στην 
κατεύθυνση (ονομασίαΚατεύθυνσης) με το βαθμό! 

«ΑΡΙΣΤΑ» εννέα (9) 

Σε πίστωση των ανωτέρω 
εκδίδεται το παρόν δίπλωμα 
Πόλη (όνομα πόλης) Ημερομηνία (ημέρα- μήνας- έτος) 

Ο ΠΡΥΤΑΝ Η Σ Ο ΠΡΟΕΔΡΟΣ ΤΟΥ ΤΜΗΜΑΤΟΣ 

(όνομα Τμήματος) 

ΤΟΥ ΔΗΜΟΚΡΙΤΕΙΟΥ ΤΟΥ ΔΗΜΟΚΡΙΤΕΙΟΥ 

ΠΑΝΕΠΙΣΤΗΜΙΟΥ ΠΑΝΕΠΙΣΤΗΜΙΟΥ 

ΘΡΑΚΗΣ ΘΡΑΚΗΣ 

Ο ΓΡΑΜΜΑΤΕΑΣ 
ΤΟΥ ΤΜΗΜΑΤΟΣ (όνομα Τμήματος) 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 


3. Τύπος Πιστοποιητικού ολοκλήρωσης Μεταπτυγιακών Σπουδών 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ (όνομα Σχολής) 
ΤΜΗΜΑ (όνομα Τμήματος) 


ΑΡΙΘΜΟΣ ΠΙΣΤΟΠΟΙΗΤΙΚΟΥ.... 

ΠΙΣΤΟΠΟΙΗΤΙΚΟ ΟΛΟΚΛΗΡΩΣΗΣ ΣΠΟΥΔΩΝ 

Πιστοποιείται ότι: 

Στον/ην κύριο/κυρία ( Όνομα Επώνυμο Πατρώνυμο του μεταπτυχιακού 
φοιτητή/τριας) (1ΚΟ (όνομα πόλης), Πτυχιούχο (όνομα Τμήματος) ΤΟΤ) 

Πανεπιστημίου (όνομα Πανεπιστημίου), μετά τη νόμιμη διαδικασία 
και αφού εξεπλήρωσε επιτυχώς όλες τις υποχρεώσεις του/της, 
στα πλαίσια του Προγράμματος Μεταπτυχιακών Σπουδών του 
Τμήματός μας, απονεμήθηκε το Δίπλωμα Μεταπτυχιακών 
Σπουδών του Προγράμματος Μεταπτυχιακών Σπουδών με 
τίτλο (όνομα Π.Μ.Σ.) του Τμήματος (όνομα Τμήματος) του Δημοκριτείου 
Πανεπιστημίου Θράκης, στην Κατεύθυνση (ονομασία Κατεύθυνσης), 
με το βαθμό 

«ΑΡΙΣΤΑ» 

Οκτώ και εβδομήντα εκατοστά (8,70) 

Το παρόν έχει θέση αντιγράφου Διπλώματος Μεταπτυχιακού 
Σπουδών. 

Το πιστοποιητικό αυτό, το οποίο ζήτησε ο 
ενδιαφερόμενης/όμενη, του/της χορηγείται για κάθε νόμιμη 
χρήση. 

Πόλη (όνομα πόλης) Ημερομηνία ( ημέρα-μήνας-έτος) 

Ο/Η Γραμματέας του Τμήματος 

(υπογραφή-σφραγίδα) 


4. Τύπος Βεβαίωσης Αναλυτικής Βαθμολογίας Μεταπτυχιακού Φοιτητή Π.Μ.Σ. 

Τμήματος του Α.Π.Θ. 


Πόλη. 

Αριθ. Πρωτ 


ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕ ΠΙ ΣΤΗΜΙΟ ΘΡΑΚΗΣ 



ΣΧΟΛΗ (όνομα Σχολής) 
ΤΜΗΜΑ (όνομα Τμήματος) 


ΒΕΒΑΙΩΣΗ 


Βεβαιώνεται ότι ο/η κύριος/κυρία (Ονομα Επώνυμο Πατρώνυμο) Πτυχιούχος 
του (Τμήμα Σχολή Πανεπιστήμιο), ο οποίος είχε εισαχθεί το ακαδημαϊκό 
έτος (αναγραφή ακ. έτους) στο Π.Μ.Σ. του Τμήματος (όνομα Τμήματος) της 
Σχολής ( όνομα Σχολής) του Δημοκριτείου Πανεπιστημίου Θράκης με 
τίτλο (τίτλος π.μ.ς.) διάρκειας (αναγραφή διάρκειας Π.Μ.Σ.), εξετάσθηκε 

επιτυχώς στα π. χ . οκτώ (8) απαιτούμενα μεταπτυχιακά μαθήματα της 
Κατεύθυνσης (ονομασία κατεύθυνσης) και έλαβε την παρακάτω 
βαθμολογία σε κάθε μάθημα: 


Α/Α ΜΑΘΗΜΑ Δ.Μ. Π.Μ. ΒΑΘΜΟΣ ΕΞΑΜΗΝΟ 


1 . . π.χ. Δέκα (10) 

2 . 

3 . 

4 . 

5 . 

6 . 

7 . 

8 . 


Ο/Η ανωτέρω στις ημερομηνία) ανέπτυξε τη Μεταπτυχιακή Διατριβή 
(Μ.Δ.) του/της δημοσία ενώπιον της αρμόδιας Εξεταστικής Επιτροπής, η 
οποία την ενέκρινε, τη βαθμολόγησε με το βαθμό (αναγραφή βαθμού) και 
πρότεινε την απονομή στον/ην ανωτέρω του Διπλώματος Μεταπτυχιακών 
Σπουδών του Τμήματος (όνομα Τμήματος) της Σχολής (όνομα Σχολής) του 
Δημοκριτείου Πανεπιστημίου Θράκης στην Κατεύθυνση (ονομασία Κατεύθυνσης). 

Ο Γενικός Μέσος Ορος βαθμολογίας του/της ανωτέρω (με ακρίβεια 
δύο δεκαδικών ψηφίων) λαμβάνοντας υπόψη της διδακτικές μονάδες των επί 
μέρους μαθημάτων (αριθμός διδακτικών μονάδων μαθημάτων) και της 
Μεταπτυχιακής Διατριβής {αριθμός διδακτικών μονάδων διατριβής) είναι: 

«ΑΡΙΣΤΑ». 

Η παρούσα βεβαίωση χορηγείται ύστερα από αίτηση του/της 
ενδιαφερομένου/ενδιαφερομένης για κάθε νόμιμη χρήση. 

Πόλη (όνομα πόλης) Ημερομηνία (ημέρα-μήνας-έτος) 


Με εντολή Πρύτανη 
Ο/Η Γ ραμματέας 
του Τμήματος 


(υπογραφή-σφραγίδα) 


5.Τύπος Βεβαίωσης Αναλυτικής Βαθμολογίας Μεταπτυχιακού Φοιτητή Λιιδρυιιατικού 

- Διατμηματικού Π.Μ,Σ. (Δ.Δ.Π.Μ.Σ.) 


Πόλη. 

Αριθ. Πρωτ 


ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕ ΠΙ ΣΤΗΜΙΟ ΘΡΑΚΗΣ 



ΣΧΟΛΗ (όνομα Σχολής) 
ΤΜΗΜΑ (όνομα Τμήματος) 
ΤΜΗΜΑ (όνομα Τμήματος) 


ΒΕΒΑΙΩΣΗ 


Βεβαιώνεται ότι, όπως προκύπτει από την έρευνα που έγινε στα 
βιβλία του Τμήματος που ανέλαβε τη διοικητική υποστήριξη, ο/η 
κύριος/κυρία (όνομα πατρώνυμο επώνυμο) Πτυχιούχος του Τμήματος 

(όνομα Τμήματος Σχολής Πανεπιστημίου) γράφτηκε γΐα τθ ακαδημαϊκό έτος 

(αναγραφή ακ. έτους), ως Μεταπτυχιακός/η Φοιτητής/τρια του 
Διιδρυματικού - Διατμηματικού Προγράμματος Μεταπτυχιακών 

Σπουδών με τίτλο: (τίτλος π.μ,ς.) διάρκειας σπουδών (αριθμός εξαμήνων) 
εξαμήνων. 

Ο ανωτέρω ολοκλήρωσε με επιτυχία το παρακάτω 
πρόγραμμα μεταπτυχιακών σπουδών: 

ΠΡΟΓΡΑΜΜΑ ΣΠΟΥΔΩΝ ΚΑΤΕΥΘΥΝΣΗΣ 

(αναγραφή τίτλου) 



ΜΑΘΗΜΑ 

Δ. Μ. 

Π.Μ. 

ΕΞΑΜΗΝΟ 

ΒΑΘΜΟΣ 


ΜΕΤΑΠΤΥΧΙΑΚΗ ΕΡΓΑΣΙΑ 

ΜΕΣΟΣ ΟΡΟΣ 






Ο/Η ανωτέρω στις (ημερομηνία) ανέπτυξε τη Μεταπτυχιακή 
Διπλωματική Εργασία (Μ.Δ.Ε.) του/της δημοσία ενώπιον της 







































24190 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2256/15.06.2018 


αρμόδιας Εξεταστικής Επιτροπής, η οποία την ενέκρινε, τη 
βαθμολόγησε με το βαθμό (αναγραφή βαθμού) και πρότεινε την 
απονομή στον/ην ανωτέρω του Διπλώματος Μεταπτυχιακών 
Σπουδών του Τμήματος (όνομα Τμήματος) της Σχολής (όνομα Σχολής) του 
Δημοκριτείου Πανεπιστημίου Θράκης στην Κατεύθυνση (ονομασία 

Κατεύθυνσης). 

Ο Γενικός Μέσος Όρος βαθμολογίας του/της ανωτέρω 
(με ακρίβεια δύο δεκαδικών ψηφίων) λαμβάνοντας υπόψη της 
διδακτικές μονάδες των επί μέρους μαθημάτων (αριθμός διδακτικών 
μονάδων μαθημάτων) και της Διπλωματικής Μεταπτυχιακής Εργασίας 

Γ 

(αριθμός διδακτικών μονάδων διπλωματικής Εργασίας) είναΐ π.χ. 9,50 «ΑΡΙΣΤΑ». 

Η παρούσα βεβαίωση χορηγείται μετά από αίτηση του 
ενδιαφερομένου/ης για κάθε νόμιμη χρήση. 

Πόλη.Ημερομηνία. 

Με εντολή του Πρύτανη 
Η Γραμματέας 


(υπογραφή-σφραγίδα) 

6. Απονομή Μεταπτυχιακού Διπλώματος Ειδίκευσης. Τελετή ανακήρυξης (Σχέδιο) 


Η ανακήρυξη του/της μεταπτυχιακού/ής φοιτητή/τριας ως 
αξίου του Διπλώματος Μεταπτυχιακών Σπουδών εκάστου 
Τμήματος και η απονομή στον ίδιο του Διπλώματος αυτού 
γίνεται σε ειδική τελετή που πραγματοποιείται στο αρμόδιο 
Τμήμα. 

Η απονομή του Διπλώματος Μεταπτυχιακών Σπουδών 
(Δ.Μ.Σ.) γίνεται παρουσία του Πρύτανη του Δ.Π.Θ., ή, όταν 
αυτός κωλύεται, παρουσία ενός εκ των Αντιπρυτάνεων. 

Κατά την τελετή της απονομής του Δ.Μ.Σ. στον/στην 
υποψήφιο/α αναγιγνώσκεται από τον Πρόεδρο του Τμήματος 

το πρακτικό της Εξεταστικής Επιτροπής και στη συνέχεια ο 
Πρόεδρος του Τμήματος αναγιγνώσκει τα παρακάτω: 


«Ο/Η.(Ονοματεπώνυμο) 

.πτυχιούχος 

του.(Τμήμα, Σχολή, Πανεπιστήμιο) 

. συνέταξεν Μεταπτυχιακήν Διατριβήν 

(Μ. Δ.) ή επιγράφεται 


., ήπερ τοις αναγνούσι 

καθηγηταίς εμμελώς έχειν έδοξεν, ούτος (αύτη) δε την επί τω 
μεταπτυχιακώ τίτλω (Μ.Δ.Ε.) δοκιμασίαν ευδοκίμως υπέστη. 

Ερωτών ουν το Τμήμα, ει τούτο ικανώς τα τεκμήρια της του 
(της) υποψηφίου επιστημονικής παιδείας ποιούμενον δοκιμάζει 
τούτον (ταύτην) εις τους κατόχους του Μ.Δ.Ε. του 


Τμήματος.της 

Σχολής.του Δημοκριτείου 


Πανεπιστημίου Θράκης· ερωτών δε και τον Πρύτανιν, ει τη 
του Τμήματος βουλή ομολογεί. Επειδήπερ ου μόνον εν ταις 
ειωθόταις δοκιμασίαις της σής επιστήμης έλεγχον παρέσχες 
σαφέστατον, αλλά και εν τη μεταπτυχιακή διατριβή, ην 

φιλοπονήσας προσήνεγκες τω Τμήματι., 

άξιον (αξίαν) του Δ.Μ.Σ. σε αυτόν (σε αυτήν) απέφηνας καπί 
τούτοις το μεν Τμήμα σε κατά τα νόμιμα εδοκίμασε, ο δε 
Πρύτανις ταύτην την δοκιμασίαν επήνεσε, δια ταύτα 

εγώ. (Ονοματεπώνυμο) .Καθηγητής 

του Τμήματος., νυν Πρόεδρος του 

Τμήματος. διατελών τε και 

χρώμενος τη δυνάμει, ην παρά των εν Πανεπιστημίω και 
Τμήματι νόμων είληφα, 

σε.(Ονοματεπώνυμο 

)., υποψήφιον 


(υποψηφίαν) του Τμήματος. 

μεταπτυχιακού τίτλου δημοσία άξιον και κάτοχον του 
Διπλώματος Μεταπτυχιακών Σπουδών (Δ.Μ.Σ) του 


Προγράμματος Μεταπτυχιακών Σπουδών με 

τίτλο.του 

Τμήματος.του Δημοκριτείου 

Πανεπιστημίου Θράκης αναγορεύω και πάσας τας τω 


πανεπιστημιακοί αςιωματι τουτω παρεπομενας προνομίας σοι 
δίδωμι, συνθιασώτην μεν και εταίρον της επιστήμης σε 
προσαγορεύων, της δε επιστήμης ταύτης δια παντός του βίου 
φιλοτίμως αντέχεσθαι παραινών». 


Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 24 Απριλίου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΠΙΔΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























